
转讜住驻讜转



 谞砖讘注 讜讙讜讘讛 诪讞爪讛 诪谞讻住讬诐 讘谞讬 讞讜专讬谉. 谞专讗讛 诇专''讬 讚诇讛讻讬 谞讗诪谉 讘砖讘讜注讛 诪砖讜诐 讚讞砖讬讘讗 讻诪诇讜讛 注诇 驻讛 砖讛专讬 注讚讬诐 诪注讬讚讬谉 砖讛砖讟专 驻专讜注 讜讗注''讙 讚诇讚讘专讬讜 讛注讚讬诐 驻住讜诇讬诐 砖讛专讬 诪讻讞讬砖诐 讜讗讜诪专 砖讞讬讬讘 诪讞爪讛 诪讻诇 诪拽讜诐 砖讟专 讗讬谞讜 诪转拽讬讬诐 讗诇讗 注''讬 讛讜讚讗转讜 讜讛讗 拽讗诪专 讚驻专注 诪讞爪讛 讜诇讗 讚诪讬 诇诪讜讚讛 讘砖讟专 砖讻转讘讜 砖讗讬谉 爪专讬讱 诇拽讬讬诪讜 讜讗讬谞讜 谞讗诪谉 诇讜诪专 驻专注转讬 讜讙讜讘讛 诪谞讻住讬诐 诪砖讜注讘讚讬诐 讗祝 注''讙 讚讗讬谞讜 诪拽讜讬讬诐 讗诇讗 注诇 驻讬讜 讚讛转诐 讛讜讬 砖讟专 讙诪讜专 讚注讚讬诐 讛讞转讜诪讬诐 注诇 讛砖讟专 讻诪讬 砖谞讞拽专讛 注讚讜转谉 讘讘''讚 讗诇讗 专讘谞谉 讛讜讗 讚讗爪专讻讜讛讜 拽讬讜诐 讻讬 讟注讬谉 讘讛讚讬讗 诪讝讜讬祝 讗讘诇 讻砖拽讬讬诪讜 讛讜讬 砖讟专 讙诪讜专 讜讗讬谉 谞讗诪谉 诇讜诪专 驻专注转讬: 讜讗驻讬诇讜 诇专讘讬 注拽讬讘讗 讚讗诪专 诪砖讬讘 讗讘讚讛 讛讜讬. 讗讜诪专 讛''专 讬注拽讘 讚讗讜专诇讬讬谞''砖 讚诇讗 讙专住 专讘讬 注拽讬讘讗 讗诇讗 专讘讬 讬注拽讘 讙专住 讜讗讬谉 诇讛讗专讬讱: 讗讘诇 讛讬讻讗 讚讗讬讻讗 注讚讬诐 讗讬专转讜转讬 诪讬专转转. 转讬诪讛 诇专''讬 讗诪讗讬 转诇讬 讟注诪讗 诪砖讜诐 诪讬专转转 讘诪讛 砖讬砖 注讚讬诐 砖讬专讗 砖诪讗 讬讻讞讬砖讜讛讜 讛诇讗 专拽 砖诇讗 讬住讬讬注讜讛讜 讗讬谞讜 讬讻讜诇 诇讻驻讜专 讛讻诇 讜诇讛注讬讝 驻谞讬讜 讚讗讬谉 讗讚诐 诪注讬讝 驻谞讬讜 讘驻谞讬 讘注诇 讞讜讘讜 诇讻驻讜专 讛讻诇 讜讬砖 诇讜诪专 讚讻讬讜谉 砖讛讜讗 住讘讜专 砖讬讘讗讜 注讚讬诐 诇住讬讬注讜 砖讛专讬 诪讘讬讗谉 讜讛讙讬讚讜 诇讜 讚注转谉 讜转讜 诇讬讻讗 注讝讜转 讗诐 讬讻驻讜专 讛讻诇 讜讗讬 诇讗讜 砖讬专讗 砖诪讗 讬讞讝专讜 讘讛谉 讜讬讻讞讬砖讜讛讜 讛讬讛 诇讜 诪讙讜 讟讜讘 讗讘诇 诇驻讬 砖讬专讗 砖讬讻讞讬砖讜讛讜 讗讬谉 谞讜讞 诇讜 诇讻驻讜专 讛讻诇 砖诇讗 讬专讗讛 砖拽专谉 讬讜转专 诪讚讗讬 讗诐 讬讻讞讬砖讜讛讜: 讛诇讻转讗 讻讻诇 讛谞讬 砖诪注转转讗: 讜讗''转 讜讛讗 拽讬讬诪讗 诇谉 讚讛讬诇讱 驻讟讜专 讻讚驻住拽 专''讞 讘专讬砖 讘讘讗 诪爪讬注讗 (讚祝 讚. 讜砖诐) 讜讛讻讗 驻住拽讬谞谉 讚谞砖讘注 讜讙讜讘讛 诪讞爪讛 讜讛讗 讛讱 砖讟专讗 讻讬讜谉 讚拽讗 诪讜讚讛 讘讬讛 讛讬诇讱 讛讜讗 讜讬砖 诇讜诪专 讚诇讗 讞砖讬讘 砖讟专 讛讬诇讱 讗诇讗 砖讟专 讚讙讘讬 讘讬讛 诪诪砖注讘讚讬: 

专讘讬谞讜 讙专砖讜诐

讻专' 讬讜讞谞谉 讘谉 讘专讜拽讛. 讚讗诪专 讻砖讗诪专 讗讬砖 驻诇讜谞讬 讬讬专砖谞讬 讘诪拽讜诐 砖讬砖 讘转 诇讗 讗诪专 讻诇讜诐 诇讚讘专讬 讛转"拽 讜讗"专 讬讜讞谞谉 讗诐 注诇 诪讬 砖专讗讜讬 诇讬讜专砖讜 讗诐 讗讜转讜 驻诇讜谞讬 砖讗诪专 讬讬专砖谞讬 讘诪拽讜诐 讘转 讗诐 讛讜讗 专讗讜讬 诇讬讜专砖讜 讗诐 诇讗 讛讬讛 诇讜 讘转 讻讙讜谉 砖讛讜讗 讗讞讬讜 讻讬讜谉 讚讛讜讛 讬讜专砖讜 讘砖讗讬谉 诇讜 讘转 讬讜专砖讜 谞诪讬 讘诪拽讜诐 讘转 讛讻讬 谞诪讬 讻砖讗诪专 注诇 转讬谞讜拽 讘讬谉 讛讘谞讬诐 讛讜讗讬诇 讜专讗讜讬 诇讬讜专砖讜 讗讜转讜 转讬谞讜拽 讛讻讬 诪爪讬 讬讛讬讘 诇讬讛 讻诇 谞讻住讬' 讚讛转讜专讛 谞转谞讛 专砖讜转 诇讗讘 诇讛谞讞讬诇 诇讻诇 诪讬 砖讬专爪讛 诪讘谞讬讜 讻讞驻爪讜:



讜专' 讬讜讞谞谉 讗诪专 讗讬谞讜 谞讗诪谉. 讻专讘谞谉 转"拽 讚专' 讬讜讞谞谉 讘谉 讘专讜拽讛:



诪转拽讬祝 诇讛 专讘讗. 诇讚讘专讬' 讚诪驻专砖转 诇讬讛 讛讻讬 讛讗讬 谞讗诪谉 讜讗讬谞讜 谞讗诪谉 讬讬专砖 讜诇讗 讬讬专砖 诪讘注讬讗 诇讬讛. 讻专' 讬讛讜讚讛 讚讗诪专 诇注讬诇 讬讻讬专 讬讻讬专谞讜 诇讗讞专讬诐: 讻专讘谞谉 讚讗诪专讬 讘转专 讞讝拽讛 讗讝诇讬谞谉: 转讟讜诇 讗砖转讬 讬专讜砖讛 讘讬谉 讛讘谞讬诐 诇讘讚 诪讻转讜讘转讛 谞讜讟诇转 讻讗讞讚 诪谉 讛讘谞讬诐 诪砖讜诐 讚诪爪讬 诇诪讬转谉 诪转谞讛 诇讻诇 诪讗谉 讚讘注讬:



讗诪专 专讘讗 讜讘谞讻住讬诐 砖讬砖 诇讜 注讻砖讬讜. 砖讛讜讗 诪讜讞讝拽 讘讛谉 讜谞讜讟诇转 讘讛谉 讻讗讞讚 诪谉 讛讘谞讬诐 讛讬诇讚讬诐 诇讗讞专 诪讻谉 讗讘诇 诪讻诇 讛谞讻住讬诐 讛讘讗讬诐 诇讗讞专 诪讬讻谉 讗讬谞讛 谞讜讟诇转 诇驻讬 砖讗讬谉 讗讚诐 诪拽谞讛 诇讙讘讬 讗砖转讜 讚讘专 砖诇讗 讘讗 诇注讜诇诐 讜讛讬讻讬 谞讜讟诇转 讞诇拽讛 诪讘谞讬诐 砖讬讜诇讚讜 诇讗讞专 诪讬讻谉 砖谞转谉 诇讛 讛讘注诇 诪转谞讛. 诪砖讜诐 讚注诐 讘谞讬讜 专讗砖讜谞讬诐 诇讞讜讚讬讬讛讜 诇讗 诪爪讬讗 诇诪讬讟注谉 转谞讜 诇讬 讞诇拽 注诐 讛讘谞讬诐 砖讛讬' 讘讗讜转讛 砖注讛 讘诇讘讚 讚讛讗 讘砖注转 讬专讜砖讛 讬砖 注讜讚 讘谞讬诐 讗讞专讬诐 砖讬讜专砖讬诐 讗诇讗 讘注诇 讻专讞讛 讗讬谞讛 谞讜讟诇转 讞诇拽 讗诇讗 讘讗讜转谉 讛谞讻住讬诐 砖讛讬讛 诇讛 讘讗讜转讛 砖注讛 讜驻诇讙讬 诇讛谉 讘讬谉 讻诇 讛讘谞讬诐 讜谞讜讟诇转 讘讛谉 讞诇拽 讻讗讞讚 诪谉 讛讘谞讬诐. 讜讛讬讬谞讜 讘讘谞讬诐 讛讘讗讬谉 诇讗讞专 诪讬讻谉 讚讗讬转 诇讛讜 讗讞讬诐 讛专讘讛 讜讗讬谞讛 讬讻讜诇讛 诇讜诪专 讗讬谞讬 专讜爪讛 砖讬讞诇讜拽讜 讗讜转谉 谞讻住讬诐 讗诇讗 诇讘谞讬诐 砖讛讬' 诇讜 讘讗讜转讛 砖注讛 讜谞讜讟诇转 讗谞讬 讻讗讞讚 诪谉 讛讘谞讬诐 诇专讘讜转 讞诇拽讛 讗诇讗 讬讞诇拽讜诐 讘讬谉 讻讜诇诐 诪砖讜诐 讚讻讜诇讛讜 讬讜专砖讬诐 讛讜讜 讜谞讜讟诇转 讻讗讞讚 诪讛诐 讘讗讜转谉 谞讻住讬诐 讘诇讘讚 砖讛讬讜 诇讜 讘讗讜转讛 砖注讛. 讗讘诇 谞讻住讬诐 砖讘讗讜 诇讜 诇讗讞专 诪讬讻谉 讬讜专砖讬谉 讘谞讬诐 专讗砖讜谞讬诐 讜讗讞专讜谞讬诐 讘诇讘讚 讘砖讜讛 讞讜抓 诪诪谞讛:



讜讛注讚讬诐 诪注讬讚讬诐 讗讜转讜 砖驻专注讜 讻讜诇讜. 讛讜讗讬诇 讜讛讜讗 诪讜讚讛 砖讛讜讗 讞讬讬讘 诪讞爪讛 诇讗 讗讝诇讬谞谉 讘转专 住讛讚讜转讬讬讛讜 讚注讚讬诐 讗诇讗 讗)讻诇 讚讘专讬 专讘讬谞讜 讘讻讗谉 爪专讬讱 讘讬讗讜专 讜讛讘谞讛 讜讘住讜祝 讛诪住讻转 讬讘讜讗 讘讬讗讜专 诇讚讘专讬讜 讗讬"讛. 谞砖讘注 讛诪诇讜讛 砖诇讗 谞驻专注 讜讙讜讘讛 诪讞爪讛 诪谞讻住讬诐 讘谞讬 讞讜专讬谉 讗讘诇 诪谞讻住讬诐 诪砖讜注讘讚讬诐 砖诪讻专 讗讜 砖诪砖讻谉 讗讞专 砖诇讜讛 诇讗 诪爪讬 诇诪讬讙讘讬 诪砖讜诐 讚诪爪讜 诇诪讬诪专 诇拽讜讞讜转 讗谞谉 讻讬 讝讘讬谞谉 讗注讚讬诐 讚诪住讛讚讬 讚驻专注 讻讜诇讜 住诪讻讬谞谉 讜诇讬转 诇讱 讙讘谉 讻诇讜诐. 讜讝讛 讻诇诇 讙讚讜诇 讘讚讬谉 讘讻诇 讗讜转讜 注谞讬谉 砖讛诇讜讛 专讜爪讛 诇驻讟讜专 讗转 注爪诪讜 诪谉 讛诪诇讜讛 讻砖转讘注讜 讘诪诇讜讛 砖讘注诇 驻讛 讘讗讜转讜 注谞讬谉 注爪诪讜 砖讬讛讬讛 诇讞讬讬讘讜 讛诪诇讜讛 讘砖讬砖 诇讜 砖讟专 讞讜讘 注诇讬讜 讻讙讜谉 讗诐 转讜讘注讜 诪诇讜讛 注诇 驻讛 讜讝讛 讗诪专 讗讬谉 诇讱 讘讬讚讬 讻诇讜诐 讚驻讟讜专 讗驻讬' 诪砖讘讜注讛 讚讗讬谉 诪讜讚讛 诇讜 讻诇讜诐 讻讱 讗讞专讬 砖讻驻专 讝讛 讗诐 讛讜爪讬讗 注诇讬讜 砖讛讜讗 讞讬讬讘 诇讜 讙讜讘讛 诪诪谞讜 讗驻讬' 讘诇讗 砖讘讜注讛. 讜讗诐 转讘注讜 讘诪诇讜讛 注诇 驻讛 讜讻驻专 讘诪拽爪转 讜讛讜讚讛 讘诪拽爪转 驻讜专注 诇讜 诪讛 砖讛讜讚讛 讜谞砖讘注 诇讜 注诇 诪讛 砖讻驻专 讻讱 讻砖讻驻专 诇讜 诪拽爪转 讜讛讜爪讬讗 讝讛 注诇讬讜 砖讟专 讞讜讘 砖讞讬讬讘 诇讜 讜讬砖讘注 讛诪诇讜讛 注诇 诪讛 砖讻驻专 诇讜 讜谞讜讟诇 注诇 驻讛 砖讻诇 讛谞砖讘注讬谉 砖讘转讜专讛 谞砖讘注讬谉 讜诇讗 诪砖诇诪讬谉 谞砖讘注 讝讛 砖讛砖讟专 讘讬讚讜 讜谞讜讟诇. 讛诇讻讱 讗诪专讬谞谉 讛讻讗 谞砖讘注 讛诪诇讜讛 讜讙讜讘讛 诪诪讞爪讛 砖讻讜驻专 诇讜 讛讜讗讬诇 讜讛讜爪讬讗 注诇讬讜 砖讟专. 讜讗驻讬' 诇专' 注拽讬讘讗 讚讗诪专 讘讘"诪 讛讬讻讗 讚讛讜爪讬讗 诪诇讜讛 砖讟专 注诇 讛诇讜讛 讜讻转讜讘 讘讬讛 住诇注讬诐 住转诐 诪诇讜讛 讗讜诪专 讞诪砖 讛诇讜讬转讬 诇讜 讜诇讜讛 讗讜诪专 砖诇砖 专"砖 讗讜诪专 讛讜讗讬诇 讜讛讜讚讛 讘诪拽爪转 讛讟注谞讛 讚诪讜讚讛 注讻砖讬讜 讘住诇注 讗讞讚 讬讜转专 砖讛砖讟专 诪砖诪注 讚讘砖讟专 讻转讘 住诇注讬诐 住转诐 讜砖谞讬诐 谞诪讬 诪砖诪注 住诇注讬诐 讛砖转讗 讚讗诪专 砖诇砖 诪讜讚讛 讘诪拽爪转 讛讟注谞讛 讜讬砖讘注 注诇 讛砖讗专 砖讟注谞讜 诪诇讜讛 讬讜转专 专' 注拽讬讘讗 讗讜诪专 诪讗讜转讜 砖诇讬砖 砖诪讜讚讛 诇讜 注诇 讛讻转讜讘 讘砖讟专 讗讬谞讜 讗诇讗 讻诪砖讬讘 讗讘讬讚讛 讜驻讟讜专 诪谉 讛砖讘讜注讛 注诇 讛砖讗专 讛讜讗讬诇 讚诪爪讬 驻讟专 谞驻砖讬讛 诪砖谞讬诐 讛讗讬 谞诪讬 讚讗诪专 诇讗 驻专注转讬 讗诇讗 诪讞爪讛 讻诪砖讬讘 讗讘讬讚讛 讛讜讗 讜讻讬讜谉 讚注讚讬诐 诪注讬讚讬谉 砖驻专注 讻讜诇讜 讜讛讬讬谞讜 诇讛讬讜转 驻讟讜专 诪砖讘讜注讛 讜讛讜讗讬诇 讜讝讛 驻讟专 注爪诪讜 诪砖讘讜注讛 讘讚讬谉 讛讜讗 砖讛诪诇讜讛 砖诪讜爪讬讗 注诇讬讜 砖讟专 砖爪专讬讱 诇讙讘讜转 讘诇讗 砖讘讜注讛 讛讜讗讬诇 讜讛诇讜讛 专讜爪讛 讛讜讗 诇驻讟讜专 讗转 注爪诪讜 诪砖讘讜注讛 讜诪讗讬 讟注诪讗 诪讞讬讬讘 砖讘讜注讛 诇诪诇讜讛 诪砖讜诐 讚讗诪专讬谞谉 讛讬讻讗 讗诪专 专' 注拽讬讘讗 讚讛讜讛 讻诪砖讬讘 讗讘讬讚讛 讜驻讟讜专 讛诇讜讛 讛讬讻讗 讚诇讬讻讗 注讚讬诐 讻讙讜谉 讘砖讟专 砖讻转讜讘 讘讜 住诇注讬诐 住转诐 讚诇讗 讬讚注讬' 讗讬 讻讚讗诪专 诪诇讜讛 讗讬 讻讚讗诪专 诇讜讛 讗讘诇 讛讻讗 讚讗讬讻讗 注讚讬诐 注诇 讛讗讬 砖讟专讗 诪讬专转转 诇讜讛 诪拽诪讬 注讚讬诐 讜讞讬讬砖 讚诇诪讗 诪住讛讚讬 注诇讬讛 讚诇讗 驻专注讜 讻诇诇 诪砖讜诐 讛讻讬 拽讗诪专 诇讗 驻专注转讬 讗诇讗 诪讞爪讛 讜诪讬讚讛 讘诪讞爪讛 讛诇讻讱 诇讗 讛讜讬 讻诪砖讬讘 讗讘讬讚讛 讗诇讗 诪讜讚讛 讘诪拽爪转 讛讟注谞讛 讛讜讬 讜讞讬讬讘 砖讘讜注讛 讜讛讜讗讬诇 讜讬砖 砖讟专 诇诪诇讜讛 谞砖讘注 讜讙讜讘讛 诪讞爪讛:



诪转拽讬祝 诇讛 诪专 讘专 专讘 讗砖讬. 讛讬讻讬 诪爪讬转 诇讞讬讬讘讜 砖讘讜注讛 注诇 讛诪诇讜讛 讗讚专讘讛 讗驻讬' 诇专讘讬 砖诪注讜谉 讘专 驻诇讜讙转讬' 讚专' 注拽讬讘讗 讚讗诪专 诪讜讚讛 讘诪拽爪转 讛讟注谞讛 讬砖讘注 讛谞讬 诪讬诇讬 讛讬讻讗 讚诇讬讻讗 注讚讬诐 讙讘讬 诇讜讛 讚拽讗 诪住讬讬注讬 讘讛讚讬讛 讗讘诇 讛讬讻讗 讚讗讬讻讗 注讚讬诐 讚诪住讬讬注讬 讘讛讚讬讛 讻讬 讛讻讗 讘注讚讬诐 诪注讬讚讬诐 讗讜转讜 砖驻专注 讻讜诇讜 讜讚讗讬 讛讗 讚拽讗诪专 诇讗 驻专注转讬 讗诇讗 诪讞爪讛 诪砖讬讘 讗讘讬讚讛 讛讜讬 讜驻讟讜专 诪砖讘讜注讛 砖讻谞讙讚讜 讙讘讬 诪诇讜讛 讗诪讗讬 谞砖讘注 讜讙讜讘讛 诪讞爪讛 讛讗 讘讚讬谉 讛讜讗 讚讘诇讗 砖讘讜注讛 讬讙讘讛:



讛诇讻转讗 讘讻诇 讛谞讬 砖诪注转转讗 讚讗讬讬专谉 诇注讬诇 讻讚砖诇讞 诇讬讛 专讘讛 诇专' 讬讜住祝 讘专 讞诪讗. 讛讗 讚专"谞 讚讗诪专 诇注讬诇. 讗讬谉 讙讜讘讬谉 诪转谞讬谞谉 讜讻谉 讗诪专 专讘 谞讞诪谉. 讚讬讬谉 诪讜讘讛拽 讛讜讛 讜讛诇讻转讗 讻讜讜转讬讛:





专诪讘"谉

讜讘谞讻住讬诐 讜讘讘谞讬诐 讛讘讗讬谉 讗驻讬诇讜 诇讗讞专 诪讬讻谉. 讗诪专 讛专讘 专' 砖诪讜讗诇 讝"诇 砖讗诐 讛讬讜 讘谞讬诐 诪专讜讘讬谉 讜谞转诪注讟讜 讚砖拽诇讗 讻讗讞讚 诪谉 讛谞砖讗专讬诐 砖诇砖注转 讞诇讜拽讛 讻讬讜谉, 讜爪"注.





专砖讘"讗

 讜讘讘谞讬诐 讛讘讗讬诐 诇讗讞专 诪讻讗谉. 讜诇讗 讚诪讬讗 诇讗讜转讛 砖讗诪专讜 诇拽诪谉 驻专拽 诪讬 砖诪转 (讘讘讗 讘转专讗 拽诪讘, 讘) 讛讛讜讗 讙讘专讗 讚讗诪专 诇讛 诇讚讘讬转讛讜 谞讻住讬 诇讘谞讬 讚讬讛讜讜 诇讬讻讬 诪讬谞讗讬, 讗转讗 [讘专讬讛] 拽砖讬砖讗 讗诪专 诇讬讛 讜讛讛讜讗 讙讘专讗 诪讛 转讛讗 注诇讬讛 讗诪专 诇讬讛 拽谞讬 讻讞讚 诪讬谞讬讬讛讜, 讜讗住讬拽谞讗 讚诇讗 拽谞讛, 讚讛讜讛 诇讬讛 拽谞讬 讻讞诪讜专, 讜讗转诪专 拽谞讬 讻讞诪讜专 诇讗 拽谞讛, 讜讛讬讬谞讜 讟注诪讗 讚诇讗 拽谞讬 诪砖讜诐 讛拽谞讛 诇谞讜诇讚讬诐 讚诇讗 拽谞讜 诪爪讚 讛拽谞讗转讜, 讚讛诪讝讻讛 (诇注讘讚) [诇注讜讘专] 诇讗 拽谞讛, 讜讛讬诇讻讱 讻砖讗诪专 诇讜 拽谞讬 讻讞讚 诪谞讬讬讛讜 讛讜讛 诇讬讛 讻讞诪讜专 讜诇讗 拽谞讛. 讗讘诇 讛讻讗 诇讗 讛拽谞讛 诇讘谞讬诐 讻诇讜诐 讜讗讬谞谉 讝讜讻讬谉 诪爪讚 讛拽谞讗转讜, 讗诇讗 诪诪讬诇讗 诪爪讚 讬专讜砖转谉, 讜讗诪专 砖转讟讜诇 讗砖转讜 讞诇拽 讘谞讻住讬诐 讻讞诇拽 讗讞讚 诪谉 讛讘谞讬诐 讘砖注转 讬专讜砖转谉. 讛专讘 专' 讬讛讜住祝 讛诇讜讬 讝"诇 讗讘谉 诪讬讙砖.
讜讻转讘 专"砖(讬) 讝"诇, 讚讻诪讜 砖讗诪专 砖讛讘谞讬诐 讛讘讗讬诐 诇讗讞专 诪讻讗谉 诪诪注讟讬谞谉 讘讞诇拽 诪转谞转讛, 讻讱 讗诐 讛讬讜 诪专讜讘讬谉 讜谞转诪注讟讜 谞讜讟诇转 讻讗讞讚 诪讛谉 讘砖注转 讞诇讜拽讛, 砖讻谉 讗诪专 诇讛. 讜讛专讗讘"讚 讝"诇 谞住转驻拽 讘讚讬谞讜.
讜讗诐 转讗诪专 诇注讬拽专 讛讚讬谉 诪讗讬 拽讗 诪砖诪注 诇谉 专' 讗讘讗. 砖讗讬谉 诇讜诪专 砖讗讬谞讛 谞讜讟诇转 讗诇讗 讘谞讻住讬诐 砖诇 注讻砖讬讜 讜讻讘谞讬诐 讛讘讗讬诐 诇讗讞专 诪讻讗谉, 讛讗 专' 讗讘讗 诇讗 驻讬专砖 讻谉, 讚专讘讗 讛讜讗 讚驻专讬砖 讛讻讬. 讻转讘 讛专讗讘"讚 讝"诇 讚讛讗 拽讗 诪砖诪注 诇谉, 砖诇讗 讗讘讚讛 讻转讜讘转讛 讘讗讜转讜 讛讞诇拽, 讗讘诇 谞讜讟诇转讜 讬转专 注诇 讻转讜讘转讛. 讜讗驻讬诇讜 诇专讘 谞讞诪谉 讚讗诪专 讻讬讜谉 砖注砖讗讛 砖讜转祝 注诐 讛讘谞讬诐 讗讘讚讛 讻转讜讘转讛, 讛谞讬 诪讬诇讬 讘诪讞诇拽 谞讻住讬讜, 讗讘诇 讝讛 讗讬谞讜 诪讞诇拽 讜诇讟驻讜讬讬 诇讛 拽讗 讗转讬. 注讜讚 [讻转讘] 讝"诇 讚讛讗 拽讗 诪砖诪注 诇谉, 讗祝 注诇 驻讬 砖讗诐 注砖讗讛 讬讜专砖转 诇讗 讗诪专 讻诇讜诐, 讗驻讬诇讜 讛讻讬 讻讬 讗诪专 转讬讟讜诇 诇砖讜谉 诪转谞讛 讛讜讗, 讜诇讗 讗转讬 讻讗讞讚 诪谉 讛讘谞讬诐 讜诪讘讟诇 诇讛. 注讚 讻讗谉.



讗诪专 专讘讗 讛讻讬 拽讗诪专 讛讗讜诪专 注诇 转讬谞讜拽 讘讬谉 讛讘谞讬诐 讘讻讜专 讛讜讗 谞讗诪谉 讻专讘讬 讬讛讜讚讛. 讬砖 诪讬 砖讗讜诪专 讚讚讜拽讗 讘讻讬 讛讗 谞讗诪谉, 讚谞讗诪谉 诇驻住讜诇 讗转 讛讙讚讜诇讬诐 诪诪谞讜 注诇 讬讚讬 讛讘讞谞转 讛讘讻讜专, 砖讛转讜专讛 谞转谞讛 讛讘讞谞讛 讘讬讚 讛讗讘 注诇 讛讘讞谞转 讛讘讻讜专. 讛讗 讘讗讜诪专 讝讛 讘谞讬 诪诪讝专 讘诇讗 讛讘讞谞转 讛讘讻讜专 讗讬谞讜 谞讗诪谉. 讜讗讬 讗驻砖专 诇讜诪专 讻谉. 讚讛讗 讘讛讚讬讗 讗诪专 专讘讬 讬讛讜讚讛 讻砖诐 砖谞讗诪谉 诇讜诪专 讝讛 讘谞讬 讘讻讜专 讻讱 谞讗诪专 诇讜诪专 讝讛 讘谉 讙专讜砖讛 讝讛 讘谉 讞诇讜爪讛, 讜讗讬谉 讛讘讞谞转 讘谉 讙专讜砖讛 讜讘谉 讞诇讜爪讛 转诇讜讬讛 讘讛讘讞谞转 讛讘讻讜专. 讜注讜讚 砖讛专讬 砖谞讬谞讜 讘拽讬讚讜砖讬谉 (注讞, 讘) 讗驻讬诇讜 砖谞讬讛诐 讗讜诪专讬[讬诐] 注诇 讛注讜讘专 砖讘诪注讬讛 诪诪讝专 讛讜讗 讗讬谞谉 谞讗诪谞讬谉 专讘讬 讬讛讜讚讛 讗讜诪专 谞讗诪谞讬谉. 讜讛专讘 讘注诇 讛诇讻讜转 讙讚讜诇讜转 讻转讘 讚专讘讬 讬讛讜讚讛 讛讻讬 讜讛讻讬 讗讬转 诇讬讛 讗讘诇 讗谞谉 讛讜讗 讚诇讗 驻住拽讬谞谉 讻讜转讬讛 讗诇讗 注诇 讬讚讬 讛讘讞谞转 讛讘讻讜专. 讜转诪讬讛讗 诇讬, 讗谞谉 讻诪讗谉, 讗讬 住讘讬专讗 诇谉 讻专讘讬 讬讛讜讚讛 讗驻讬诇讜 讘注诇诪讗 谞讗诪谉, 讜讗讬 讻专讘谞谉 讗驻讬诇讜 讘讘讻讜专 讗讬谞讜 谞讗诪谉 讗诇讗 讘爪专讬讱 讛讬讻讬专讗, 讻讚讗诪专讬谞谉 诇注讬诇. 讜讛专讘 讗诇驻住讬 讝"诇 谞专讗讛 砖驻住拽 讻专讘讬 讬讛讜讚讛 讗驻讬诇讜 讘讗讜诪专 讝讛 讘谞讬 诪诪讝专 讜讗驻讬诇讜 砖诇讗 讘诪拽讜诐 讘讻讜专, 诪讛讛讬讗 讚讬讘诪讜转 讘驻专拽 讛讞讜诇抓 (讬讘诪讜转 诪讜, 讗) 讚讛讛讜讗 讚讗转讗 诇拽诪讬讛 讚专讘讬 讬讛讜讚讛 讜讗诪专 诇讜 谞转讙讬讬专转讬 讘讬谞讬 诇讘讬谉 注爪诪讬, 讜讗诪专 诇讜 专讘讬 讬讛讜讚讛 诇讚讘专讬讱 讙讜讬 [讗转讛] 讜讗讬谉 注讚讜转 诇讙讜讬 讜谞讗诪谉 讗转讛 诇驻住讜诇 讗转 注爪诪讱 讜讗讬 讗转讛 讬讻讜诇 诇驻住讜诇 讗转 讘谞讬讱 讜讻讜诇讛 讻讚讗讬转讗 讛转诐, 讚讗诇诪讗 讟注诪讗 讚讗讬谉 注讚讜转 诇讙讜讬, 讛讗 讘注诇诪讗 谞讗诪谉 诇驻住讜诇 讜讗驻讬诇讜 砖诇讗 注诇 讬讚讬 讛讘讞谞转 讛讘讻讜专, 讜讻诪讜 砖讻转讘 砖诐 讘讛诇讻讜转.



谞砖讘注 讜讙讜讘讛 诪讞爪讛. 讻诪讜讚讛 诪拽爪转 讛讟注谞讛. 讛拽砖讛 讛专讗讘"讚 讝"诇, 讜诇诪讛 谞讗诪谉 讘砖讘讜注转讜, 讜讛讗 讗讬讻讗 砖讟专. 讜讗诐 转讗诪专 诪驻谞讬 砖讛注讚讬诐 砖诪注讬讚讬谉 砖驻专注讜 讻讜诇讜 诪讘讟诇讬谉 讻讞 讛砖讟专 讜讗讛注讚讬诐 住诪讻讬谞谉, 讗诐 讻谉 讗祝 讛讜讗 诇讗 讬砖讘注, 讚讗讟讜 诪讬 砖诪讜讚讛 诪拽爪转 讜讬砖 诇讜 注讚讬诐 砖诪注讬讚讬谉 注诇 讛诪拽爪转 砖驻专注 诪讬 谞砖讘注. 讜讗诐 转讗诪专 砖讗谞讬 讛讻讗 砖讛注讚讬诐 诪讜讻讞砖讬谉, 砖讛讜讗 诪讻讞讬砖谉, 讜讻诇诇 诇讙讘讬 谞驻砖讬讛 谞讗诪谉 诇讛讻讞讬砖谉 讜诇讞讬讬讘 讗转 注爪诪讜 讻讚专讱 砖讛讜讗 谞讗诪谉 诇讞讬讬讘 讗转 注爪诪讜 讘诪讛 砖讛讜讗 诪讜讚讛 砖诇讗 驻专注, 讗诐 讻谉 讞讝专讛 拽讜砖讬讗 诇讚讜讻转讗, 砖诇讗 讬讛讗 谞讗诪谉 讗驻讬诇讜 讘砖讘讜注讛, 砖讛专讬 讛砖讟专 讘讞讝拽转讜. 讜转讬专抓 讛讜讗 讝"诇, 砖讗诐 讗诪专 驻专注转讬 诪讞爪讛 讜诇讗 讬讜转专 讛讬讜 诪讜讻讞砖讬谉, 讗讘诇 驻专注转讬 诪讞爪讛 讗讬谞讛 讛讻讞砖讛, 讗诇讗 讻讗讚诐 砖讗讜诪专 注讚 讻讗谉 讗谞讬 讝讜讻专, 讜讛注讚讬诐 讗讜诪专讬诐 讗谞讜 讝讜讻专讬诐 讬讜转专 诪诪讱 砖驻注诐 讗讞专转 驻专注转 讛诪讞爪讛 讛讗讞专转, 讜诪讬讛讜 诇讗 讘专讬专 诇谉 讚讛讻讬 拽讗诪专, 讗诇讗 讬"诇 讛讻讞砖讛 讛讬讗 讜讬"诇 讗讬谞讛 讛讻讞砖讛, 诇讙讘讬 谞驻砖讬讛 讛讻讞砖讛 讛讬讗, 讚讻讬讜谉 讚讗讬讻讗 砖讟专讗 讗讬专转讜转讬 拽讗 诪讬专转转, 讜诇讗讜 诪砖讬讘 讗讘讬讚讛 讛讜讗 讗诇讗 讻诪讜讚讛 诪拽爪转 讘注诇诪讗 讛讜讗, 讜诇讗 住诪讻讬谞谉 注诇讬讬讛讜.





讛诪讗讬专讬

讛讗讜诪专 注诇 讘谉 讘讬谉 讛讘谞讬诐 砖讬讬专砖 讻诇 谞讻住讬讜 讚讘专讬讜 拽讬讬诪讬谉 讻诪讜 砖讘讬讗专谞讜 讘诪砖谞讛 讗诪专 注诇 转讬谞讜拽 讘讬谉 讛讘谞讬诐 讝讛讜 讘讻讜专讬 讗注"驻 砖讛讬讬谞讜 诪讜讞讝拽讬诐 讘讗讞专 讻谉 注诇 爪讚 诪讛 砖专讗讬谞讜讛讜 讙讚讜诇 拽讜诪讛 讬讜转专 诪讝讛 谞讗诪谉 讜谞讜讟诇 讝讛 讞诇拽 讘讻讜专讛 讜讞讜诇拽 注诐 讛讗讞专讬诐 讘驻砖讬讟讜转 讜诪"诪 讗诐 讗诪专 讚讘专 讝讛 注诇 转讬谞讜拽 讘讬谉 讛讙讚讜诇讬诐 砖诇讗 讬驻诇讜 转讞转 讗讜诪讚 讗讬讝讛 谞讜诇讚 转讞诇讛 砖讛讚讘专 谞讬讻专 注诇 讻专讞谞讜 砖讛讗讞专讬诐 谞讜诇讚讜 转讞诇讛 讛专讬 讛讜讗 讻诪讬 砖讗讜诪专 砖讛讙讚讜诇讬诐 讗讬谞谉 讘谞讬讜 讜讗祝 讞诇拽 驻砖讬讟讜转 讛讜驻拽注 诪讻诇 讗讜转诐 砖诇诪注诇讛 讛讬诪谞讜:



砖讻讬讘 诪专注 砖讗诪专 转讟讜诇 讗砖转讬 讻讗讞讚 诪谉 讛讘谞讬诐 讗讜 讘专讬讗 砖讗诪专 讻谉 讜讘拽谞讬谉 讜讘讚专讱 讛诪讜注讬诇 砖诇砖讜谉 转讟讜诇 讘拽谞讬谉 讗讬谞讜 讻诇讜诐 砖讗讬谞谉 讗诇讗 讻拽谞讬谉 讚讘专讬诐 讗诇讗 砖诪拽谞讛 诇讛 讞诇拽讛 讘讗讜转讜 诪诪讜谉 讘诪转谞讛 谞讜讟诇转 讻讗讞讚 诪谉 讛讘谞讬诐 讜驻专砖讜 讙讚讜诇讬 讛诪驻专砖讬诐 砖讗注"驻 砖诇讗 讛讝讻讬专 砖讬转专 注诇 讻转讘转讛 谞讜转谉 诇讛 讻谉 诇讗 讛讜驻拽注讛 讻转讘转讛 讘讻讱 讜谞讜讟诇转 讻讗讞讚 诪谉 讛讘谞讬诐 讬转专 注诇 讻转讘转讛 讜讗祝 诇讚注转 讛讗讜诪专 讻讬讜谉 砖注砖讗讛 砖转祝 讘讬谉 讛讘谞讬诐 讗讘讚讛 讻转讘转讛 讻诪讜 砖讬转讘讗专 讚讜拽讗 讘诪讞诇拽 谞讻住讬讜 讗讘诇 讝讛 讗讬谞讜 诪讞诇拽 讜诇讗 讘讗 讗诇讗 诇讛讜住讬祝 诇讛 讜讻谉 讛砖诪讬注谞讜 讘讝讜 砖讗注"驻 砖注砖讗讛 讬讜专砖转 砖讛专讬 讗诪专 讻讗讞讚 诪谉 讛讘谞讬诐 讜讛诪讜专讬砖 讗讞专 讘诪拽讜诐 讘转 讗讜 讘转 讘诪拽讜诐 讘谉 诇讗 讗诪专 讻诇讜诐 诪"诪 讛讜讗讬诇 讜讗诪专 转讟讜诇 诇砖讜谉 诪转谞讛 讛讜讗 讜诪"诪 讚讜拽讗 讘谞讻住讬诐 砖诇 注讻砖讜 讗讘诇 讘谞讻住讬诐 砖谞驻诇讜 讗讞"讻 讛谉 讘讞讬讬讜 讛谉 讘拽讘专 讗讬谞讛 谞讜讟诇转 讘讛诐 讻诇讜诐 砖讛专讬 讗讬谞讛 讬专讜砖讛 讗诇讗 诪转谞讛 讜讗讬谉 讗讚诐 诪拽谞讛 讚讘专 砖诇讗 讘讗 诇注讜诇诐 讜讗驻讬诇讜 砖讻讬讘 诪专注 讻诪讜 砖讬转讘讗专 讜诪"诪 讻诇 砖谞转专讘讜 讗讜转诐 讛谞讻住讬诐 诪讞诪转 注爪诪谉 讚专讱 砖讘讞 讞讜诇拽转 注诪讛诐 讜讬砖 讗讜诪专讬诐 讗祝 讘专讬讜讞 讛讘讗 诪讞诪转 谞讻住讬诐 砖诇 注讻砖讜 砖讝讛讜 讻讚讬谉 讚拽诇 诇驻讬专讜转讬讜 讜讛讚讘专讬诐 专讜驻驻讬诐 讜诪"诪 讬专讗讛 讚讜拽讗 讘砖诇讗 谞砖转谞讛 讛讙讜祝 诇讙讜祝 讗讞专 讛讗 讻诇 砖讛讜讗 讻谉 讗讬谞讛 讞讜诇拽转 讗诇讗 诇驻讬 诪讛 砖讛讬讛 砖诐 讘讗讜转讛 砖注讛 讜讗诐 讗讘讚讜 讗讜转诐 讛谞讻住讬诐 讜讘讗讜 讗讞专讬诐 诪爪讚 讗讞专 讗讬谞讛 讞讜诇拽转 谞转讞讚砖讜 诇讜 讘谞讬诐 讗讞"讻 讛谉 砖谞讜诇讚讜 讘讞讬讬讜 讛谉 注讜讘专讬谉 砖谞讜诇讚讜 讗讞"讻 讗讬谉 讛讗砖讛 讟讜注谞转 讛专讬 谞转谉 诇讬 讻讗讞讚 诪讘谞讬讜 砖诇 讗讜转讛 砖注讛 讗诇讗 讗祝 讗讜转诐 砖谞转讞讚砖讜 诪诪注讟讬谉 讘讞诇拽讛 砖讛专讬 讗讬谞讛 讝讜讻讛 讗诇讗 诇讗讞专 诪讬转讛 讜讘砖注转 砖讝讻转 讛专讬 讻诇诐 砖讜讬谉 讘讬专讜砖讛 讜砖诪讗 转讗诪专 讗诐 讻谉 讛专讬 讝讜 讻讗讜诪专 砖转讟讜诇 讻讗讞讚 诪谉 讛讘谞讬诐 讛讘讗讬诐 讜讗诐 讻谉 讛专讬 讝讛 拽谞讬 讻讞诪讜专 诪"诪 讗讬 讗转讛 诪驻专砖 讗诇讗 讻讗讞讚 诪谉 讛讘谞讬诐 砖诇 注讻砖讜 讜讛专讬 讘谞讬诐 砖诇 注讻砖讜 诪转诪注讟讬诐 讘讞诇拽 讛讘讗讬诐 讜讙讗讜谞讬 住驻专讚 讻转讘讜 讘讞讘讜专讬讛诐 讗驻讬诇讜 讗诪专 讻讗讞讚 诪谉 讛讘讗讬诐 讗讜 砖讗讬谉 诇讜 讘谞讬诐 注讻砖讜 讜讗诪专 讻讗讞讚 诪谉 讛讘谞讬诐 讗讬谉 讝讛 拽谞讬 讻讞诪讜专 砖诇讗 谞讗诪专 讚讬谉 拽谞讬 讻讞诪讜专 讗诇讗 讘砖讝讬讻讛 诇注讜讘专 诪讛 砖讗讬谉 专讗讜讬 诇讜 讘讬专讜砖讛 讜讗诪专 诇讝讛 拽谞讬 诇讱 讻注讜讘专 讝讛 讗讘诇 讝讛 砖讗讬谞讜 诪讝讻讛 诇讛诐 讗诇讗 诪讛 砖专讗讜讬 诇讛诐 诪爪讚 讬专讜砖转诐 讛专讬 讝讜讻讬诐 讘讛 讜讗讬谞诐 讗爪诇讛 讞诪讜专 讜讻砖讗诪专 注诇 讝讛 砖讬拽谞讛 讻诪讜转诐 讗讬谉 讝讛 拽谞讬 讻讞诪讜专:



讬专讗讛 诇讙讚讜诇讬 讛爪专驻转讬诐 砖讗诐 谞转诪注讟讜 讛讘谞讬诐 讜谞转专讘讛 讞诇拽 讛谞砖讗专讬诐 砖讗祝 讛讬讗 谞讜讟诇转 讻讗讞转 诪讛诐 砖讛专讬 诇讘谞讬诐 砖讘砖注转 讞诇讜拽讛 谞转讻讜谉 讛谉 谞转专讘讜 讛谉 谞转诪注讟讜 讜讬砖 讞讜诇拽讬谉 讘讛 诪讟注诐 砖讬讚 讘注诇 讛砖讟专 注诇 讛转讞转讜谞讛:



讛诪讜爪讬讗 砖讟专 讞讜讘 注诇 讞讘专讜 诪诇讜讛 讗讜诪专 诇讗 谞驻专注转讬 讻诇讜诐 讜转讜讘注 诪谞讛 讜诇讜讛 讗讜诪专 驻专注转讬 诪讞爪讛 讜诪讜讚讛 讘讞诪砖讬诐 讜讛注讚讬诐 诪注讬讚讬诐 砖驻专注 讻诇讜 讜讛专讬 砖讗诇讜 讛讬讜 讛注讚讬诐 诪讻讜讜谞讬诐 注诐 讛谞转讘注 讛讬讛 讛谞转讘注 驻讟讜专 讜谞讜转谉 诪讛 砖讛讜讚讛 讘诇讗 砖讘讜注讛 讜谞驻讟专 讜讗诇讜 诇讗 讛讬讜 砖诐 注讚讬诐 讻诇诇 讛讬讛 讛谞转讘注 讞讬讬讘 诇驻专讜注 讻转讘讬注转 讛诪诇讜讛 讜讗讬谉 砖讘讜注讛 诪驻拽讬注转讜 砖讗讬谉 砖讘讜注转 诪讜讚讛 诪拽爪转 诇谞转讘注 讘砖讟专 讗讘诇 讘讝讜 讛讚讬谉 诪砖转谞讛 诪讚专讻讜 讜讚谞讬谉 讘讜 讻谉 砖讬砖讘注 讛诇讜讛 砖讘讜注转 讛转讜专讛 砖诪讞爪讛 驻专注 讻讚讬谉 诪讜讚讛 诪拽爪转 砖讛砖讟专 讻讘专 谞转讘讟诇 讘注讚讜转 讛注讚讬诐 讜讙讜讘讛 诪拽爪转 讛讗讞专讬诐 诪谞讻住讬诐 讘谞讬 讞讜专讬谉 讗讘诇 诇讗 诪谉 讛诪砖讜注讘讚讬诐 砖讛诇拽讜讞讜转 注诇 注讚讜转 讛注讚讬诐 住诪讻讜 讜讻讙讜谉 砖讛注讚讬诐 讗讬谞谉 谞讜讙注讬谉 讘讚讘专 诪爪讚 讛诇拽讜讞讜转 讜讬砖 砖讜讗诇讬谉 讗讞专 砖讛讜讚讗转 讘注诇 讚讬谉 讻诪讗讛 注讚讬诐 讛讜讻讞砖讜 讛注讚讬诐 讜谞砖讗专 讛砖讟专 讘讞讝拽转讜 讻诪讬 砖讗讬谉 砖诐 注讚讬诐 讻诇诇 注讚 砖讚讞拽讜 诇讜诪专 砖讗讬谉 诪注讬讚讬谉 讗诇讗 注诇 诪谞讛 住转诐 讜诇讗 注诇 驻专注讜谉 讞讜讘 讝讛 讜讗诇讜 讟注谉 讛诪诇讜讛 砖诪爪讚 讗讞专 拽讘诇诐 讛讬讛 讙讜讘讛 诪谞讻住讬诐 诪砖讜注讘讚讬诐 讗诇讗 砖讛讜讗 诪讜讚讛 砖诇讗 谞转讞讬讬讘 诇讜 诪爪讚 讗讞专 讜诪"诪 讗讬谉 讛诇讜讛 诪讻讞讬砖 讛注讚讬诐 砖诇讗 注诇 驻专注讜谉 砖讟专 讞讜讘 讝讛 讛注讬讚讜 讜讙讚讜诇讬 讛诪驻专砖讬诐 转讬专爪讜 砖讗诇讜 讗诪专 讛诇讜讛 诪讞爪讛 驻专注转讬 讜诇讗 讬讜转专 讜讚讗讬 讛讜讻讞砖讜 讗讘诇 驻专注转讬 诪讞爪讛 诇讘讚 讗讬谞讛 讛讻讞砖讛 讻讗讚诐 砖讗讜诪专 注讚 讻讗谉 讝讻讜专谞讬 砖驻专注转讬 讜讛注讚讬诐 谞讝讻专讬诐 讘讬转专 讛讬诪谞讜 讜讗祝 讛诐 讞讜讝专讬诐 讜砖讜讗诇讬诐 诇注爪诪诐 讗讞专 砖讗讬谞诐 诪讜讻讞砖讬诐 讻诇诇 诇诪讛 讛诇讜讛 爪专讬讱 砖讘讜注讛 讻诇诇 讜讛专讬 讛注讚讬诐 诪注讬讚讬诐 砖驻专注 讞诪砖讬诐 砖讛专讬 讞诪砖讬诐 讘讻诇诇 诪谞讛 讜诪驻专砖讬诐 砖讗讬谉 讛讚讘专 讘专讜专 讗诐 讛讬讗 讛讻讞砖讛 讗诐 诇讗讜 讜诇注谞讬谉 诇拽讜讞讜转 讗转讛 讚谉 诇讜诪专 砖讗讬谞讛 讛讻讞砖讛 讜诇注谞讬谉 注爪诪讜 讗转讛 讚谉 诇讜诪专 砖讛讬讗 讛讻讞砖讛 拽爪转 讞讻诪讬 讛爪专驻转讬诐 转专爪讜 砖注讚讜转 讛注讚讬诐 讘讟诇 注诇 讬讚讬 讛讜讚讗转讜 讜讛砖讟专 注"讬 注讚讬诐 讜讗讬谉 讛讚讘专 谞砖讗专 讗诇讗 注诇 驻讬 讛讜讚讗转讜 讜讗驻讬诇讜 讛讜讻讞砖讜 讛注讚讬诐 诇讙诪专讬 讻讙讜谉 砖讛诐 讛注讬讚讜 注诇 驻讬专注讜谉 砖讟专 讝讛 讜砖讘驻注诐 讗讞转 驻专注讜 讻诇讜 讛讚讬谉 讻讱 讜讞讻诪讬 讛讛专 转讬专爪讜 讘讛 砖讗诐 讗诪专讜 讛讜讚讗转 讘注诇 讚讬谉 讻诪讗讛 注讚讬诐 诇讞讬讬讘 讗转 注爪诪讜 诇讗 讗诪专讜 诇讚讜谉 讗转 讛注讚讬诐 讻诪讜讻讞砖讬诐 砖讗讬谉 砖谞讬诐 诪讜讻讞砖讬诐 注诇 驻讬 讗讞讚 讜注讚讜转诐 诇讗 讝讝讛 诪诪拽讜诪讛 讗诇讗 砖讗讬谉 讘谞讜 讻讞 诇驻讟讜专 讗转 讝讛 讘注讚讜转诐 讗讞专 砖讛讜讗 诪讞讬讬讘 讗转 注爪诪讜 讜注讜讚 砖讘诪讛 砖讛讜讚讛 讗讬谉 诇注讚讜转诐 砖诐 注讚讜转 砖讗讬谉 注讚讜转 讗诇讗 讛讘讗讛 注诇 讬讚讬 讻驻讬专转 讘注诇 讚讬谉 讜讗诐 讻谉 讗讬谉 注讚讜转 讗诇讗 讘诪讞爪讛 讛讗讞专 讜讛专讬 讗讬谞诐 诪讜讻讞砖讬诐 讘讜 讜诪"诪 谞驻讙诐 讛砖讟专 讜讞讝专 诇讚讬谉 诪诇讜讛 注诇 驻讛 讜诇诪讜讚讛 诪拽爪转 讜讛讜讗 讛注谞讬谉 砖讛讜讗 谞砖讘注 砖讗讬谉 讗讜诪专讬谉 砖诇讗 诇讛砖讘注 注诇 讻讞 砖讟专 砖讛专讬 讻驻讬专转 砖注讘讜讚 拽专拽注讜转 讛讬讗 讗诇讗 讘砖讟专 砖讬砖 讘讜 讻讞 砖讟专:



讜讙讗讜谞讬 住驻专讚 讻转讘讜 讘转砖讜讘转 砖讗诇讛 注诇 诪讬 砖讗诪专 诇讞讘专讜 诪谞讛 诇讬 讘讬讚讱 讘拽谞讬谉 讜注讚讬诐 讜诇讗 讛住驻讬拽讜 注讚讬诐 诇讻转讜讘 注讚 砖讛诇讻讜 讜讗诪专 讗讞"讻 讗讬谉 诇讱 讘讬讚讬 讗诇讗 讞诪砖讬诐 讜讘拽谞讬谉 讞讬讬讘 讘砖讘讜注转 诪讜讚讛 诪拽爪转 讜讗注"驻 砖诪讜讚讛 砖讗讜转诐 讛讞诪砖讬诐 讘拽谞讬谉 讜住转诐 拽谞讬谉 诇讻转讬讘讛 注讜诪讚 讜讛专讬 讛讜讗 讻驻讬专转 砖注讘讜讚 拽专拽注讜转 讛讜讗讬诇 讜讗讬谉 讬讻讜诇 诇讟专讜祝 讘讛诐 诇拽讜讞讜转 讗讞专 砖讗讬谉 讗谞讜 专讜讗讬谉 讛砖讟专 诪讜讚讛 诪拽爪转 讛讜讗 讜专讗讬讛 诇讝讛 讘专讗砖讜谉 砖诇 诪爪讬注讗 讘砖诪讜注转 诪诇讜讛 讗讜诪专 讞诪砖 讜诇讜讛 讗讜诪专 砖诇砖 讜讘砖讟专 砖谞砖讘注 注诇 住诇注 砖诇讬砖讬 讛讜讗讬诇 讜讗讬谉 讬讻讜诇 诇讟专讜祝 讘讜 诇拽讜讞讜转 讜讻谉 讗诐 讗讘讚 砖讟专讜 砖诇 讝讛 讜讛讜讚讛 诇讜 讞讘专讜 砖砖讟专 讛讬讛 诇讜 讗诇讗 砖讗讬谞讛 讗诇讗 住讱 驻诇谞讬 讗讬谉 讝讛 讻驻讬专转 拽专拽注讜转 讜谞砖讘注 讜讗祝 讘讝讜 讛讜讗讬诇 讜砖讟专 讝讛 讗讬谞讜 讙讜讘讛 诪诪砖讜注讘讚讬诐 讗讬谉 诇讜 转讜专转 砖讟专 讜讞讝专 讛讚讬谉 诇讚讬谉 诪讜讚讛 诪拽爪转 讛讙诪讜专 讜诇注谞讬谉 砖讟专 砖讻转讜讘 讘讜 住讬诇注讬谉 住转诪讗 诪诇讜讛 讗讜诪专 讞诪砖 讜诇讜讛 讗讜诪专 砖诇砖 讗诐 讛讜讗 讘讚讬谉 诪讜讚讛 诪拽爪转 讗讜 讘讚讬谉 诪砖讬讘 讗讘讚讛 讻讘专 讘讬讗专谞讜 讛注谞讬谉 讘专讗砖讜谉 砖诇 诪爪讬注讗:





专"讬 诪讬讙讗砖

转讟讜诇 讗砖转讬 讻讗讞讚 诪谉 讛讘谞讬' 讜讻讜' 讜讘谞讻住讬' 砖诇 注讻砖讬讜 讜讘讘谞讬诐 讛讘讗讬诐 诇讗讞专 诪讻谉. 砖讛专讬 诇讗 讗诪专 诇讛 讻讗讞讚 诪谉 讛讘谞讬诐 讗诇讜 讗诇讗 讻讗讞讚 诪谉 讛讘谞讬诐 讛转诐 拽讗诪专 诇讛 讚诪砖诪注 讻讗讞讚 诪谉 讛讘谞讬诐 砖讬谞讬讞 讜诇讗 讚诪讬讗 讛讗 诇讛讛讬讗 讚讗诪专讬' (讘驻' 诪讬 砖诪转 讚祝 拽诪"讙 注"讗) 拽谞讬 讻讞诪讜专 讞讚讗 讚诇讗 讗诪专 诇讛 拽谞讬 讻讗讞讚 诪谉 讛讘谞讬诐 讛讘讗讬诐 讗诇讗 讻讗讞讚 诪谉 讛讘谞讬诐 住转诐 拽讗诪专 诇讛 讜讛讗 讗讬转 诇讬讛 讘谞讬诐 讜讛谞讱 诇诪注讜讟讬 讘讞诇拽讛 拽讗 讗转讜 讜注讜讚 讗驻讬诇讜 诇讬转 诇讬讛 讘谞讬诐 讛砖转讗 讜讗诪专 诇讛 转讟讜诇 讻讗讞讚 诪谉 讛讘谞讬诐 砖讬讛讬讜 诇讬 诇讗讜 拽谞讬 讻讞诪讜专 讛讜讗 讚讻讬 讗诪专讬谞谉 拽谞讬 讻讞诪讜专 讛讬讻讗 讚讝讻讬 诇注讜讘专 讚诪讗谉 讚诇讗 诪讟讬 诇讬讛 讘讬专讜砖讛 讜拽讗诪专 诇讬讛 拽谞讬 诇讱 讻讛讗讬 注讜讘专 讻讬讜谉 讚注讜讘专 讙讜驻讬讛 诇讗 拽谞讬 讛讛讜讗 诪讬讚讬 讚讝讻讬 诇讬讛 讚拽讗 诇讬转讬讛 讘注讜诇诐 讗讬讛讜 谞诪讬 诇讗 拽谞讬 讚讛讜讛 诇讬讛 拽谞讬 讻讞诪讜专 讗讘诇 讛讻讗 讛谞讬 讘谞讬诐 讚讛讜讛 诇讬讛 讘转专 讛讻讬 讘谞讬 讬专讜砖讛 谞讬谞讛讜 讜诇讗 拽讗 诪讝讻讛 诇讛讜 诪讬讚讬 讚诇讗 诪讟讗 诇讛讜 讘讬专讜砖讛 讜讻讬讜谉 砖讻谉 讻讬 讗诪专 诇讛 拽谞讬 讻讜讜转讬讛讜 诇讗讜 拽谞讬 讻讞诪讜专 讛讜讗 讚讛讗 讗讬谞讛讜 讙讜驻讬讬讛讜 诇讗讜 讞诪讜专 谞讬谞讛讜 讚讛讗 讝讻讜 讘讬专讜砖讛 讜拽谞讜 诇讛 讜讻讬讜谉 讚讗讬谞讛讜 讝讻讜 讗讬讛讜 谞诪讬 讝讻讬讗. 讜讛讗讬 诪转谞讛 讗讬 诪转谞转 砖讻讬讘 诪专注 讛讜讗 讗祝 注诇 讙讘 讚诇讬转 讘讛 拽谞讬谉 讜诇讬转讛 讘诇砖讜谉 讛拽谞讗讛 讻讬讜谉 讚诇讗 讛讚专 讘讬讛 拽谞讬讗 讜讗讬 诪转谞转 讘专讬讗 讛讬讗 诪讜拽诪讬谞谉 诇讛 讘讚讗讬转 讘讛 拽谞讬谉 讜讘讚讗诪专 诇讛 讘诇砖讜谉 讛拽谞讗讛 讗讘诇 转讟讜诇 诇讗讜 诇砖讜谉 讛拽谞讗讛 讛讜讗 讚讛讗 拽谞讬谉 讚讘专讬诐 讘注诇诪' 讛讜讗 讜诪住转讘专讗 讚讛讗讬 诪转谞讛 诪转谞转 砖讻讬讘 诪专注 讛讬讗 诪讚拽讗诪专 转讟讜诇:



砖诇讞 诇讬讛 专' 讗讘讗 诇专讘 讬讜住祝 讘专 讞诪讗 讛诪讜爪讬讗 砖讟专 讞讜讘 注诇 讞讘讬专讜 诪诇讜讛 讗讜诪专 诇讗 谞驻专注转讬 讻诇讜诐 讜诇讜讛 讗诪专 驻专注转讬 诪讞爪讛 讜讛注讚讬诐 诪注讬讚讬谉 讗讜转讜 砖驻专注讜 讻讜诇讜 谞砖讘注 讜讙讜讘讛 诪讞爪讛 诪谞讻住讬诐 讘谞讬 讞讜专讬谉. 驻讬专讜砖 谞砖讘注 讛诇讜讛 砖讘讜注讜转 讛转讜专讛 砖驻专注讜 诪讞爪讛 讜讙讜讘讛 讛诪诇讜讛 诪讞爪讬转 讛砖谞讬讛 砖讛讜讚讛 讘讛 讛诇讜讛 诪谞讻住讬诐 讘谞讬 讞讜专讬谉 讚讻讬 讗诪专讬谞谉 讘注诇诪讗 讛讬讻讗 讚讗诪专 讛诇讜讛 砖讟专讗 驻专讬注讗 讛讜讗 讜拽讗诪专 诇讬砖转讘注 诇讬 讛诪诇讜讛 讚诪砖转讘注 诇讬讛 讛诪诇讜讛 讚诇讗讜 驻专讬注讛 讛讜讗 讜砖拽讬诇 讛谞讬 诪讬诇讬 讛讬讻讗 讚诇讬讻讗 住讛讚讬 讚诪住讛讚讬 讚驻专讬注讗 讛讜讗 讚讛讜讛 诇讬讛 砖讟专' 诪注诇讬讗 讜诇讗讜 讻诇 讻诪讬谞讬讛 讚诇讜讛 诇诪讟注谉 讚驻专讬注讗 讛讜讗 讜诪砖讜诐 讛讻讬 讻讬 拽讗诪专 诇讬砖转讘注 诇讬 诪砖转讘注 诪诇讜讛 讚诇讗讜 驻专讬注讗 讛讜讗 讜砖拽讬诇 讗讘诇 讛讻讗 讻讬讜谉 讚讗讬讻讗 住讛讚讬 讚诪住讛讚讬 讚驻专讬注讗 讛讜讗 讗讬讘讟讬诇 诇讬讛 讛讛讜讗 砖讟专讗 讜讛讜讛 诇讬讛 讞住驻讗 讘注诇诪讗 讜讛讜讬' 诇讬讛 讟注谞转 诪诇讜讛 讻讟注谞转 诪诇讜讛 注诇 驻讛 讘诇讗 砖讟专 讚诪砖转讘注 诇讬讛 讜诪驻讟专 讜讘讚讬谉 讛讜讗 讚诇讗 诇讬砖转讘注 讛讻讗 讻诇诇 讚讛讗 讗讬讻讗 住讛讚讬 讚诪住讛讚讬 诇讬讛 讚驻专讬注讗 讛讜讗 讗诇讗 讻讬讜谉 讚拽讗 诪讜讚讬 讘诪讞爪讛 讗砖转讻讞 讚拽讗 诪讻讞讬砖 诇讛讜 诇住讛讚讬 讜诪砖讜诐 讛讻讬 诇讗 住诪讻讬谞谉 注诇讬讬讛讜 诇诪讬驻讟专讬讛 诪砖讘讜注讛 讗诇讗 诪讞讬讬讘讬谞谉 诇讬' 砖讘讜注讛 讻诪讗谉 讚诪讜讚讛 诪拽爪转 讛讟注谞讛:



讜讗驻讬诇讜 诇专"注 讚讗诪专 诪砖讬讘 讗讘讬讚讛 讛讜讬 讛"诪 讛讬讻讗 讚诇讬讻' 砖讟专讗 讻诇诇 (讻讙专' 讛专讬祝 讘驻' 砖讘讜注讜转 讛讚讬讬谞讬谉), 讻诇讜诪专 诇注谞讬谉 砖讟专 砖讻转讜讘 讘讜 住诇注讬谉 讚讬谞专讬谉 诪诇讜讛 讗讜诪专 讞诪砖 讜诇讜讛 讗诪专 砖诇砖 讚讛讱 住诇注 砖诇讬砖讬 讚拽讗 诪讜讚讬 讘讬讛 诇讗 讻转讬讘 讘砖讟专讗 讚讛讗 住诇注讬谉 住转诪讗 讻转讜讘 讘讬讛 讚诪砖诪注 转专讬 讗讘诇 讛讻讗 讛讛讬讗 诪讞爪讛 讚诪讜讚讛 讘讬讛 讗讬讻讗 注诇讬讛 砖讟专讗. 讜讗诐 转砖讗诇 讻讬讜谉 讚讟注谞转 诪诇讜讛 诪讞诪转 砖讟专' 讛讜讗 讚讛讜讛 诇讬讛 讻驻讬专转讬讛 讚诇讜讛 讻驻讬专转 砖讟专' 讗诪讗讬 诪砖转讘注 讜讛讗 讗讬谉 谞砖讘注讬谉 注诇 讻驻讬专转 砖注讘讜讚 拽专拽注讜转 讛谞讬 诪讬诇讬 诇讙讘讬 砖讟专 砖讻转讜讘 讘讜 住诇注 讚讬谞专 讚讻讬讜谉 讚讗讬讻' 诇诪讬诪专 转专讬 讗讜 转诇转' 讗讜 讗专讘注 讗讜 讞诪砖 讗砖转讻讞 讚讛谞讬 讞诪砖 讚拽讗 讟注讬谉 诪诇讜讛 讗讬转谞讬讛讜 讘诪砖诪注 砖讟专' 讜讻讬讜谉 砖讻谉 讛讗 讚拽讗, 讻驻专 讘讬讛 诇讜讛 诪讛谞讬 讞诪砖 讚拽讗 讟注讬谉 诪诇讜讛 讛讜讛 诇讬讛 讻驻讬专转 砖注讘讜讚 拽专拽注讜转 讛讜讗讬诇 讜讛讗讬 砖讟专讗 讗讬驻砖专 诇诪讛讜讬 讞诪砖 讻讚拽讗诪专 诪诇讜讛 讗讘诇 讛讻讗 诪讻讬 讗住讛讬讚讜 讛谞讬 住讛讚讬 讚砖讟专讗 驻专讬注讗 讛讜讗 讗讬讘讟讬诇 诇讬讛 讛讛讜讗 砖讟专讗 诇讙诪专讬 讚讛讗 诇讗 讙讘讬 诪诪砖注讘讚讬 讜讛讜讬讗 转讘讬注转 诪诇讜讛 讻转讘讬注转 诪诇讜讛 注诇 驻讛 讜讻驻讬专转 诇讜讛 讻驻讬专转 诪诪讜谉 注诇 驻讛. 讜谞拽讟讬谞谉 诪讬谞讛 讚诇讗 讗诪专讬谞谉 讻驻讬专转 砖注讘讜讚 拽专拽注讜' 讗诇讗 讛讬讻讗 讚讜讚讗讬 讗讬讻' 砖讟专讗 讗讘诇 讛讬讻讗 讚诇讬讻讗 砖讟专讗 诪讬讛讜 拽讗 讟注讬谉 诪诇讜讛 砖讟专讗 讛讜讛 诇讬讛 讜讗讬专讻住 讗祝 注诇 讙讘 讚讗讜讚讬 诇讬讛 诇讜讛 讚讻转讘 诇讬讛 砖讟专讗 讗讬 谞诪讬 诪讜讚讛 诇讬讛 讚拽谞讬 诪讬谞讬讛 讘讛讛讜讗 诪诪讜谞讗 讚住转诐 拽谞讬谉 诇讻转讬讘讛 注讜诪讚 讻讬 拽讗 诪讜讚讛 诇讬讛 讛砖转讗 讘诪拽爪转 讜讻讜驻专 讘诪拽爪转 讗"谞 讗"诇 驻专注转讬讱 诪讞爪讛 讻讬讜谉 讚讛砖转讗 诪讬讛讗 讛讗 诇讬讻讗 砖讟专讗 讘讬讚讬讛 讜诇讬讻讗 注讚讬诐 讚诪住讛讚讬 讘讛讛讜讗 拽谞讬谉 诇讗 讗诪专讬谞谉 讻驻讬专转 砖注讘讜讚 拽专拽注讜转 讛讜讗 讗诇讗 讻驻讬专转 转讘讬注转 注诇 驻讛 讛讜讗 讜谞砖讘注 注诇讬讛 讚讛讗 讛讻讗 讚拽讗 转讘注 诪诇讜讛 诇诇讜讛 讘诪诪讜谉 讚讛讗 砖讟专讗 讜诪讜讚讛 诇讬' 诇讜讛 讚讗讬讻讗 讙讘讬讛 诪讛讛讜讗 砖讟专讗 驻诇讙讗 讚讛讜讬讗 讛讜讚讗讛 讜讻驻讬专讛 讘讛讗讬 砖讟专讗 讗驻讬诇讜 讛讻讬 讚讛讗讬 砖讟专讗 诇讗讜 砖讟专讗 讚诪讞讬讬讘讬谉 讘讬讛 讘讬 讚讬谞讗 讛讜讛 讚讛讗 讗住讛讬讚讜 注诇讬讛 住讛讚讬 讚驻专讬注讗 讛讜讗 讗讬讞讬讬讘 诇讬讛 诇讜讛 砖讘讜注讛 讗讛讛讜讗 驻诇讙讗 讚讻驻专 讜诇讗 讗诪专讬谞谉 讚讻驻讬专转 砖注讘讜讚 拽专拽注 讛讜讗 讜讻诇 砖讻谉 讛讬讻讗 讚诇讗 讗讜讚讬 诇讜讛 讘砖讟专讗 讜诇讗 讘拽谞讬谉 讻诇诇 讚讗祝 注诇 讙讘 讚诪诇讜讛 讟注讬谉 讚砖讟专' 讛讜讛 诇讬讛 讜讗讬专讻住 讗讬 讗讜讚讬 诇讬讛 诇讜讛 讘诪拽爪转 讜讻驻专 讘诪拽爪转 讗讬 谞诪讬 讗住讛讬讚 注诇讬讛 注讚 讗讞讚 讚拽谞讛 诪讬谞讬讛 诪讛讛讜讗 诪诪讜谞讗 讜诇讜讛 讗讜诪专 诇讗 讛讬讜 讚讘专讬诐 诪注讜诇诐 转讘讬注转 诪诇讜讛 注诇 驻讛 讛讜讬' 讜诪砖转讘注 诇讜讛 注诇讛 砖讘讜注讛 讚讗讜专讬讬转' 讜诇讗 讗诪专讬谞谉 讻驻讬专转 砖注讘讜讚 拽专拽注 讛讬讗:





讬讚 专诪"讛

诪讬转讬讘讬 讛讬讛 讬讜讚注 诇讜 讘注讚讜转 注讚 砖诇讗 谞注砖讛 讞转谞讜 讜谞注砖讛 讞转谞讜 驻拽讞 讜谞转讞专砖 驻讬转讞 讜谞住转诪讗 砖驻讜讬 (讜谞砖转驻讗) [讜谞砖转讟讛] 驻住讜诇 讗讘诇 讛讬讛 [讬讜讚注] 诇讜 讘注讚讜转 注讚 砖诇讗 谞注砖讛 讞转谞讜 讜谞注砖讛 讞转谞讜 讜诪转讛 讘转讜 驻转讞 讜谞住转诪讗 讜讞讝专 讜谞住转诪讗 讜讞讝专 讜谞转驻转讞 驻拽讞 讜谞转讞专砖 讜讞讝专 讜谞转驻拽讞 砖驻讜讬 讜谞砖转讟讛 讜讞讝专 讜谞砖转驻讛 讻砖专 讝讛 讛讻诇诇 讻诇 砖转讞讬诇转讜 讜住讜驻讜 讘讻砖专讜转 讻砖专 讜讻诇 砖转讞讬诇转讜 讜住讜驻讜 讘驻住诇讜转 驻住讜诇. 讻诇讜诪专 讜讻诇 砖转讞讬诇转讜 讗讜 住讜驻讜 讘驻住诇讜转 驻住讜诇, 讗诇诪讗 讬讚讬注讛 讜讛讙讚讛 讻讛讚讚讬 谞讬谞讛讜, 讜转专讜讬讛讜 讘讻砖专讜转 讘注讬谞谉. 转讬讜讘转讗 讚讻讜诇讛讜 转讬讜讘转讗. 讜砖"诪 讚讛诇讻转讗 讻讚砖诇讞 诇讬讛 专' 讗讘讗 诇专讘 讬讜住祝 讘专 讞诪讗:



拽讬讟. 砖诇讞 诇讬讛 专讘讬 讗讘讗 诇专讘 讬讜住祝 讘专 讞诪讗 讛讗讜诪专 注诇 转讬谞讜拽 讘讬谉 讛讘谞讬诐 讘讻讜专 讛讜讗 谞讗诪谉 讻专讘讬 讬讛讜讚讛. 讜讗注"驻 砖诪讜讞讝拽讬谉 讘讜 砖讗讬谞讜 讘讻讜专. 讜讗诪讟讜诇 讛讻讬 谞拽讟 转讬谞讜拽 讘讬谉 讛讘谞讬诐 讜诇讗 谞拽讟 讘谉 讘讬谉 讛讘谞讬诐, 讚讗祝 注诇 讙讘 讚讗诪专 注诇 转讬谞讜拽 讘讬谉 讛讘谞讬诐 讘诪拽讜诐 砖讬砖 讘谉 讙讚讜诇 诪诪谞讜 谞讗诪谉. 讜专' 讬讜讞谞谉 讗诪专 讗讬谞讜 谞讗诪谉 讻专讘谞谉. 讜拽讬诪讗 诇谉 讻讚砖诇讞 诇讬讛 专讘讬 讗讘讗 诇专讘 讬讜住祝 讘专 讞诪讗, 讚讛讗 讗讬驻住讬拽讗 讛诇讻转讗 诇拽诪谉 讻讜讜转讬讛 诇讗驻讜拽讬 诪讚专讘讬 讬讜讞谞谉:



拽讻. 砖诇讞 诇讬讛 专讘讬 讗讘讗 诇专讘 讬讜住祝 讘专 讞诪讗 讛讗讜诪专 转讬讟讜诇 讗砖转讜 讻讗讞讚 诪谉 讛讘谞讬诐 [谞讜讟诇转 讻讗讞讚 诪谉 讛讘谞讬诐] 讗诪专 专讘讗 讜讘谞讻住讬诐 砖诇 注讻砖讬讜 讜讘讘谞讬诐 讛讘讗讬诐 诇讗讞专 诪讻讗谉. 讻诇讜诪专 讻讬 讗诪专讬' 谞讜讟诇转 讻讗讞讚 诪谉 讛讘谞讬诐 讚讜拽讗 讘谞讻住讬诐 砖诇 注讻砖讬讜, 讗讘诇 谞讻住讬诐 砖拽谞讛 诇讗讞专 诪讻讗谉 诇讗 拽谞讛, 讚讻讬讜谉 讚讗讬谞讛 专讗讜讬讛 诇讬讜专砖讜 讛讜讬讗 诇讛 诪转谞讛 讜讗讬谉 讗讚诐 诪拽谞讛 诇讞讘讬专讜 讚讘专 砖诇讗 讘讗 诇注讜诇诐. 讜讚讜拽讗 谞诪讬 讗讞讚 诪谉 讛讘谞讬诐, 讜讗驻讬诇讜 讘讘谞讬诐 讛讘讗讬诐 诇讗讞专 诪讻讗谉, 讗驻讬诇讜 谞讜诇讚讜 诇讗讞专 诪讬转转讜, 砖讗祝 讛谉 诪诪注讟讬谉 讘讞诇拽讛. 讜讛讜讗 讛讚讬谉 讚讗讬 诪讬讬转 讞讚 诪讛谞讬 讚拽讬讬诪讬 讛砖转讗 讘讞讬讬 讗讘讬讜 谞转专讘讛 讞诇拽讛. 讻诇诇讜 砖诇 讚讘专, 讗讬谉 讛诇砖讜谉 诪讜讻讬讞 讗诇讗 砖转讬讟讜诇 讘讞诇拽 讛诪讙讬注 诇讗讞讚 诪谉 讛讘谞讬诐 讛注转讬讚讬谉 诇讬讜专砖讜, 讘讬谉 砖讛讬讜 诪讜注讟讬谉 讜谞转专讘讜 讘讬谉 砖讛讬讜 诪专讜讘讬谉 讜谞转诪注讟讜.



讜诪住转讘专讗 讚讗讬 讗诪专 转讟讜诇 讻讗讞讚 诪谉 讘谞讬 讗诇讜, 讜谞讜诇讚讜 诇讜 讘谞讬诐 诇讗讞专 诪讻讗谉, 讗讬谉 诪诪注讟讬谉 讘讞诇拽讛. 讜讻讬 转讬诪讗 讻讬讜谉 讚诇讗 讗拽谞讬 诇讛 讗诇讗 讻砖讬注讜专 诪讗讬 讚诪讟讬 诇讞讚 诪讛谞讬 讚砖讻讬讞讬 讛砖转讗 讜讗讛谞讜 讛谞讱 讚讗转讜 诇讗讞专 诪讻讗谉 诇诪注讜讟讬 讘讞讜诇拽讗 讚讬讚讛 讚讛讗 诇讬转 诇讛 诇诪砖拽诇 讟驻讬 诪讞讚 诪讛谞讬, 诇讗 住"讚, 讚讗"讻 讙讘讬 讘讻讜专 讚拽讬"诇 讚讘谉 砖谞讜诇讚 诇讗讞专 诪讬转转 讗讘讬讜 讗讬谞讜 诪诪注讟 诪讞诇拽 讘讻讜专讛, 诪讗讬 讟注诪讗 讜讬诇讚讜 诇讜 讗诪专 专讞诪谞讗 讜讻讬 讻转讬讘 驻讬 砖谞讬诐 讚诪砖诪注 驻讬 砖谞讬诐 讘讗讞讚 讻讗讞讚 诪谉 讛谞讜诇讚讬谉 讘讞讬讬 讛讗讘 讻转讬讘讬, 讜讗诪讗讬, 讻讬讜谉 讚讛讛讜讗 讚讗讬转讬诇讬讚 诇讗讞专 诪讬转转 讛讗讘 注诇 讻专讞讬讱 诪诪注讟 讘讞讜诇拽讗 讚讻讜诇讛讜 驻砖讜讟讬谉 讛谞讜诇讚讬谉 讘讞讬讬 讛讗讘, 讜讘讻讜专 诇讗 砖拽讬诇 驻讬 砖谞讬诐 讗诇讗 驻讬 砖谞讬诐 讘讗讞讚 诪谉 讛谞讜诇讚讬谉, 诪诪讬诇讗 诪诪注讬讟 谞诪讬 讘讞讜诇拽讗 讚讘讻讜专. 讗诇讗 诪讗讬 讗讬转 诇讱 诇诪讬诪专, 讻讬讜谉 讚诪注讬讟 专讞诪谞讗 讜讬诇讚讜 诇讜 讗讛谞讬 诇诪注讜讟讬 讘谉 讛谞讜诇讚 诇讗讞专 诪讬转转 讛讗讘 讚讗讬谞讜 诪诪注讟 讘讞诇拽 讘讻讜专讛, 讛"谞 讻讬讜谉 讚讗诪专 讻讗讞讚 诪讘谞讬 诇讗 讗讛谞讬 诇讗驻讜拽讬 讘谞讬诐 讛讘讗讬诐 诇讗讞专 诪讻讗谉 讚诇讗 诇诪注讜讟讬 讘讞讜诇拽讗.



讜诪谞讗 转讬诪专讛 讚讚讬讬拽讬谞谉 诇讬砖谞讗 讚谞讜转谉 讘讻讛"讙 讻讬 讛讬讻讬 讚讚讬讬拽讬谞谉 诇讬砖谞讗 讚拽专讗, 讚讛讛讜讗 讚讗诪专 诇讛 诇讚讘讬转讬讛讜 谞讻住讬 诇讱 讜诇讘谞讬讱 (诇拽诪谉 讘讘讗 讘转专讗 拽诪讙,讗) 讜讗诪专 专讘 讬讜住祝 拽谞讗讬 驻诇讙讗, 讜讗"专 讬讜住祝 诪谞讗 讗诪讬谞讗 诇讛 讚转谞讬讗 专讘讬 讗讜诪专 讜讛讬转讛 诇讗讛专谉 讜诇讘谞讬讜 诪讞爪讛 诇讗讛专谉 讜诪讞爪讛 诇讘谞讬讜. 转讚注 谞诪讬 讚讛讗 拽讬"诇 讻专' 注拽讬讘讗 讚讚讬讬拽 诇讬砖谞讗 讬转讬专讗 (诇注讬诇 讘讘讗 讘转专讗 住讚,讗). 讜讛讻讗 诪讚讛讜讛 诇讬讛 诇诪讬诪专 讻讗讞讚 诪讘谞讬 讜转讜 诇讗, 讜讗讬讻驻诇 诇诪讬诪专 讻讗讞讚 诪讘谞讬 讗诇讜, 诇讟(讜)驻讜讬讬 诪讬诇转讗 拽讗转讬, 讜讘讞诇拽 讛专讗讜讬 诇讗讞讚 诪讗诇讜 讘讝诪谉 砖讗讬谉 砖诐 讬讜专砖 讗诇讗 讛谉 拽讗诪专, 讚诇讗 诇讬诪注讟讜 讘谞讬诐 讛讘讗讬诐 诇讗讞专 诪讻讗谉 讘讞诇拽谉.



讜讛讗 讚讗诪专讬' 讛讻讗 讘讘谞讬诐 讛讘讗讬诐 诇讗讞专 诪讻讗谉 诇讗 讚诪讬 诇讛讛讜讗 讚讗"诇 诇讚讘讬转讛讜 谞讻住讬 诇讘谞讬 讚讬讛讜讜谉 诇讬讻讬 诪讬谞讗讬, 讛讚专 讗"诇 诇讘专讬讛 拽砖讬砖讗 讝讬诇 拽谞讬 讻讞讚 诪讬谞讬讛讜, 讚讗住讬拽谞讗 讘驻' 诪讬 砖诪转 (诇拽诪谉 讘讘讗 讘转专讗 拽诪讘,讘) 讚讛"诇 拽谞讬 讻讞诪讜专 讜诇讗 拽谞讬, 讚讗诇讜 讛转诐 拽讗 诪拽谞讬 诇讛讜 诪讗讬 讚诇讗 诪讟讬 诇讛讜 讘讬专讜砖讛 讜讻讬讜谉 讚诇讬转讬谞讛讜 诇讗 拽谞讜, 讜讻讬 讛讬讻讬 讚讗讬谞讛讜 诇讗 拽谞讜 讗讬讛讜 谞诪讬 诇讗 拽谞讬, 讗讘诇 讛讻讗 诇讗 拽讗 诪拽谞讬 诇讛讜 诇讘谞讬诐 讛讘讗讬诐 诇讗讞专 诪讻讗谉 讜诇讗 诪讬讚讬 讗诇讗 讬专讜砖讛 诪诪讬诇讗 拽讗转讬讗 诇讛讜, 讜住讬讜诪讬 讛讜讗 讚住讬讬诪讬讛 诇讞讜诇拽讗 讚拽讗 诪拽谞讬 诇讛 诇讗讬转转讬讛 讚讛讜讬 讻砖讬注讜专 诪讗讬 讚诪讟讬 诇讗讞讚 诪讘谞讬讜 讘讬专讜砖讛 讜讗诪讟讜诇 讛讻讬 拽谞讬讗. 讜拽讬"诇 讻专讘讬 讗讘讗, 诇讗 砖谞讗 讘讘专讬讗 讜诇讗 砖谞讗 讘砖讻讬讘 诪专注. 诪讬讛讜 讘砖讻讬讘 诪专注 讻讬讜谉 讚讗诪专 转讬讟讜诇, 讘讗诪讬专讛 讘注诇诪讗 拽谞讬讗, 讚讚讘专讬 砖讻讬讘 诪专注 讻讻转讜讘讬谉 讜讻诪住讜专讬谉 讚诪讜. 讗讘诇 讘讘专讬讗 诇讗 拽谞讬讗 注讚 讚拽谞讜 诪讬谞讬讛. 讜讻讬 拽谞讜 诪讬谞讬讛 诪讬讛转 拽谞讬讗, 讚诇讗讜 拽谞讬谉 讚讘专讬诐 讘注诇诪讗 讛讜讗, 讚讛讗 诪诪讜谞讗 讞讬讬讘 谞驻砖讬讛 讻讚讘专讬专谞讗 讘专讬砖 驻专拽 讛砖讜转驻讬谉 (诇注讬诇 讘讘讗 讘转专讗 讙,讗 住讬' 讻讛):



拽讻讗. 砖诇讞 诇讬讛 专' 讗讘讗 诇专讘 讬讜住祝 讘专 讞诪讗 讛诪讜爪讬讗 砖讟专 讞讜讘 注诇 讞讘讬专讜 诪诇讜讛 讗讜诪专 诇讗 谞驻专注转讬 讻诇讜诐 讜诇讜讛 讗讜诪专 讗讜诪专 驻专注转讬 诪讞爪讛 讜讛注讚讬诐 诪注讬讚讬谉 砖驻专注讜 讻诇讜 谞砖讘注 讜讙讜讘讛 诪讞爪讛 诪谞讻住讬诐 讘谞讬 讞讜专讬谉. 讻诇讜诪专 讛专讬 讛诇讜讛 谞砖讘注 砖讘讜注转 讛转讜专讛, 诇驻讬 砖讛讜讚讛 讘诪拽爪转, 讜诪诇讜讛 讙讜讘讛 诪讞爪讛 诪谞讻住讬诐 讘谞讬 讞讜专讬谉, 讗讘诇 诪谞讻住讬诐 诪砖讜注讘讚讬谉 诇讗, 诪"讟 讚讗诪专讬' 诇拽讜讞讜转 讗谞谉 讗注讚讬诐 住诪讻讬谞谉. 讚诪住讛讚讬 讚驻专注 讻讜诇讬讛, 讜讛讜讚讗转 诇讜讛 诇讗 诪讛谞讬讗 讘诪拽讜诐 砖讞讘 诇讗讞专讬诐. 讜讗驻讬诇讜 诇专' 注拽讬讘讗 讚讗诪专 (讜讻诇) [讚讻诇] 讛讬讻讗 讚讗讬讻讗 诪讗谉 讚诪住讬讬注 诇讬讛 诇谞转讘注 诇诪讻驻专 讘讻讜诇讬讛 讜拽讗 诪讜讚讬 讘诪拽爪转 诪砖讬讘 讗讘讬讚讛 讛讜讬 讜驻讟讜专 诪砖讘讜注讛, 讛"诪 讛讬讻讗 讚诇讬讻讗 砖讟专讗 讚诪专注 诇讬讛 讗讘诇 讛讻讗 讚讗讬讻讗 砖讟专讗 注讬诇讜讬讛 讗讬专转讜转讬 诪讬专转转 诇诪讟注谉 驻专注转讬 讻讜诇讜, 讚讗讬 讟注讬谉 讛讻讬 讗诪专讬' 诇讬讛 砖讟专讬讱 讘讬讚讬讛 讚诪诇讜讛 诪讗讬 讘注讬. 讛讬诇讻讱 讻讬 诪讜讚讬 讘诪拽爪转 注诇 讻专讞讬讛 诪讜讚讬 讜诇讗讜 诪砖讬讘 讗讘讬讚讛 讛讜讗.



诪转拽讬祝 诇讛 诪专 讘专 讗砖讬 讗讚专讘讛 讗驻讬' 诇专砖讘"讗 讚讗诪专 诪讜讚讬 讘诪拽爪转 讟注谞讛 讛讜讬 讛谞讬 诪讬诇讬 讛讬讻讗 讚讗讬诇讜 讻驻专 讘讻讜诇讬讛 诇讬讻讗 注讚讬诐 讚诪住讬讬注讬 诇讬讛 讗讘诇 讛讬讻讗 讚讗讬讻讗 注讚讬诐 讚诪住讬讬注讬 诇讬讛 讜讚讗讬 诪砖讬讘 讗讘讬讚讛 讛讜讬. 讜拽讬"诇 讻讚砖诇讞 诇讬讛 专' 讗讘讗 诇专讘 讬讜住祝 讘专 讞诪讗, 讚讛讗 讗讬驻住讬拽讗 讛讬诇讻转讗 讘讛讚讬讗 诇拽诪谉 讻讜转讬讛, 讜诇讗驻讜拽讬讛 诪讗转拽驻转讬讛 讚诪专 讘专 专讘 讗砖讬.



讜讗讬 拽砖讬讗 诇讱 诇讛讗 讚讗诪专讬' 谞砖讘注 讛诇讜讛 砖驻专注 诪讞爪讛 讜讙讜讘讛 讛[诪]诇讜讛 诪讞爪讛, 讗诪讗讬 谞砖讘注, 讛讗 讗讬讻讗 注讚讬诐 讚拽讗 驻讟专讬 诇讬讛. 讘砖诇诪讗 诇注谞讬谉 讙讜讘讛 诪讞爪讛 诇讗 拽砖讬讗 诇谉, 讚讗注"讙 讚讗讬讻讗 住讛讚讬 讚驻专注 讻讜诇讬讛, 讻讬讜谉 讚诇讜讛 诪讜讚讬 讚诇讗 驻专注 讗诇讗 驻诇讙讗, 讗讛讜讚讗转 诇讜讛 住诪讻讬谞谉, 讚拽讬"诇 讚驻讬讜 讗讬谞讜 讘讛讻讞砖讛 讜讛讝诪讛 (讘"诪 讙,讘). 讗诇讗 诇讙讘讬 讛讛讜讗 驻诇讙讗 讚拽讗 讟注讬谉 驻专注转讬, 讚诇讗 拽讗 诪讻讞讬砖 诇讛讜 诇住讛讚讬, 转讛谞讬 诇讬讛 住讛讚讜转讗 讚住讛讚讬 诇诪驻讟专讬讛 诪砖讘讜注讛. 讜讻讬 转讬诪讗 讻讬讜谉 讚讗住讛讬讚讜 住讛讚讬 讚驻专注讬讛 讻讜诇讬讛 讜诇讜讛 拽讗 诪讜讚讬 讚诇讗 驻专注 讗诇讗 诪讞爪讛, 讛讗 讗讜讚讬 讚住讛讚讬 砖拽专讬 谞讬谞讛讜 讜诪诪讬诇讗 讗讬驻住讬诇讜 诇讛讜 诇讙讘讬讛 诇讙诪专讬 讗驻讬诇讜 诇讛讛讜讗 驻诇讙讗 讚诪住讬讬注讬 诇讬讛, 讚诇讚讘专讬讜 专砖注讬诐 谞讬谞讛讜 讜讛转讜专讛 讗诪专讛 讗诇 转砖转 专砖注 注讚, 讗"讻 诇讙讘讬 诪诇讜讛 诇讙讘讜 诇讬讛 讘砖讘讜注讛, 讚讛讗 住讛讚讜转讗 讚讛谞讬 住讛讚讬 诇讙讘讬 讛讗讬 诪诇讜讛 讜诇讜讛 讻诪讗谉 讚诇讬转讗 讚诪讬讗.



砖转讬 转砖讜讘讜转 讘讚讘专, 讞讚讗 讚讻讬讜谉 讚讻讬 诇讬讻讗 住讛讚讬 讻诇诇 讜拽讗 讟注讬谉 诇讜讛 驻专注转讬 诇讗 讙讗讘讬 诪诇讜讛 讗诇讗 讘砖讘讜注讛 诪讚专讘 驻驻讗, 讛砖转讗 讚讗讬讻讗 住讛讚讬 讚驻专注 讻讜诇讬讛 诇讗 诪住专讬谞谉 诇讬讛 砖讘讜注讛 讻诇诇, 讚讗注"讙 讚住讛讚讜转讗 讚讛谞讬 住讛讚讬 诇讙讘讬 讛讗讬 诇讜讛 讻诪讗谉 讚诇讬转讛 讚诪讬讗, 讚讛讗 讗讜讚讬 讚驻住讜诇讬谉 谞讬谞讛讜, 住讛讚讬 讙讜驻讬讛讜 讘讬谉 诇讘讬 讚讬谞讗 讘讬谉 诇讻讜诇讬 注诇诪讗 讻砖专讬谉 谞讬谞讛讜, 讜讗诐 讻谉 讛讬讻讬 诪砖讘注讬 讘讬 讚讬谞讗 砖讘讜注讛 讚讗讬讻讗 住讛讚讬 讻砖专讬 讚讘砖拽专讗 拽讗 诪砖转讘注, 讜讻讬讜谉 讚讛讗讬 砖讟专讗 诇讗 诪讛谞讬 诇讬讛 诇诪诇讜讛 诇诪讙讘讗 讘讬讛 讘诇讗 砖讘讜注讛, 讜讗讬讛讜 诇讗 诪爪讬 诪砖转讘注, 讛讜讬讗 诇讛 讻转讘讬注讛 注诇 驻讛, 讜讗诪讟讜诇 讛讻讬 诪砖转讘注 注讬诇讜讬讛 讻讚讬谉 讻诇 诪讜讚讛 讘诪拽爪转.



讜注讜讚, 讚讗祝 注诇 讙讘 讚住讛讚讜转讗 讚讛谞讬 住讛讚讬 诇讗 诪讛谞讬讗 诇诪驻讟专讬讛 诇诇讜讛 讻诇诇 诇讗 诪诪诪讜谉 讜诇讗 诪砖讘讜注讛 讻讚讘专讬专谞讗, 讗讛谞讬讗 诇讬讛 诇讘讟讜诇讬讛 诇砖讟专讗 诪砖讜诐 诪讬讙讜, 讚诪讬讙讜 讚讬讻讬诇 诇诪讬诪专 驻专注转讬 讻讜诇讜 讚讛讗 讗讬讻讗 注讚讬诐 讚诪住讬讬注讬 诇讬讛 讜诇讗 讛讜讛 诪讛谞讬 诇讬讛 砖讟专讗 诇诪诇讜讛 讜诇讗 诪讬讚讬, 讻讬 讗诪专 谞诪讬 驻专注转讬 诪讞爪讛 谞诪讬 诪讛讬诪谉, 讜诇讗 诪讛谞讬 诇讬讛 讛讗讬 砖讟专讗 诇诪诇讜讛 讜诇讗 诪讬讚讬.



讜谞讛讬 讚讗讛谞讬 诇讬讛 诪讬讙讜 诇诪驻讟专讬讛 诪诪诪讜谉, 讗讘诇 诪砖讘讜注讛 诇讗 诪讛谞讬, (讜诇讗) [讚诇讗] 讗诪专讬谞谉 诪讬讙讜 诇讗驻讟讜专讬讛 诪砖讘讜注讛, 讚讗"讻 诪讜讚讛 讘诪拽爪转 讚讗诪专 专讞诪谞讗 讬砖讘注 讛讬讻讬 诪砖讻讞转 诇讛, 诇讬诪讗 诪讙讜 讚讬讻讬诇 诇诪讬诪专 讗讬谉 诇讱 讘讬讚讬 讻诇讜诐 驻讟讜专 讻讬 诪讜讚讬 讘诪拽爪转 谞诪讬 驻讟讜专. 讜讻讬 转讬诪讗 砖讗谞讬 讛转诐 讚讗讬谉 讗讚诐 诪注讬讝 驻谞讬讜 讘驻谞讬 讘注诇 讞讜讘讜 讜讘注诇 讻专讞讬讛 诪讜讚讬, 讗讘诇 讛讻讗 讚讗讬讻讗 注讚讬诐 讚诪住讬讬注讬 诇讬讛 诪注讬讝 讜讗讬讻讗 诪讬讙讜, 讛"谞 讻讬讜谉 讚讗讬讻讗 砖讟专讗 讚诪住讬讬注 诇讬讛 诇诪诇讜讛, 讚讗诪专讬谞谉 诇讬讛 砖讟专讱 讘讬讚讬讛 诪讗讬 讘注讬, 注诇 讻专讞讬讛 诪讜讚讬 讘驻专讜讟讛 讜讚讬谞讗 讛讜讗 讚诇讗 谞讛谞讬 讛讗讬 诪讬讙讜 诇诪驻讟专讬讛 诪砖讘讜注讛. 讜注讜讚 讚注诇 讻专讞讬讱 讗驻讬' 讛讬讻讗 讚讗讬讻讗 诪讬讙讜 诇讗 诪讛谞讬 诪讙讜 诇讗驻讟讜专讬 诪砖讘讜注讛 讚讗"讻 砖讘讜注转 注讚 讗讞讚 讛讬讻讬 诪砖讻讞转 诇讛, 诇讬诪讗 诪讬讙讜 讚讬讻讬诇 诇诪讬诪专 驻专注转讬 讜诪讬驻讟专 诇讙诪专讬, 讚讛讗 讗驻讬诇讜 讗住讛讬讚讜 讘讬讛 转专讬 讚诇讜讛 诪讚讗讜专讬转讗 诪讛讬诪谉 诇讜诪专 驻专注转讬 讘诇讗 砖讘讜注讛, 讻讬 讟注讬谉 诇讗 诇讜讬转讬 谞诪讬 诇讬驻讟专讬讛 诪砖讘讜注讛.



讗诇讗 诇讗讜 砖诪注 诪讬谞讛 诇讗 讗诪专讬谞谉 诪讬讙讜 诇讗讬驻讟讜专讬讛 诪砖讘讜注讛. 讜讗注"讙 讚诪砖讻讞转 诇讛 讘拽讜讘注 讝诪谉 诇讞讘专讜 讜诇讗 注讘专 讝诪谞讜, 讚讗讬 讛讜讜 转专讬 住讛讚讬 讜讟注讬谉 驻专注转讬 诇讗 诪讛讬诪谉, 讗"谞 讘注讚 讗讞讚 讘砖讟专, 讗"谞 讚讗住讛讬讚 讘讬讛 讚讗诪专 诇讬讛 讗诇 转驻专注谞讬 讗诇讗 讘驻谞讬 驻诇讜谞讬 讜驻诇讜谞讬 讘诪拽讜诐 砖砖谞讬诐 诪讞讬讬讘讬诐 讗讜转讜, 注诇 讻专讞讬讱 住讜讙讬讬谉 讘注诇诪讗 诇讗讜 讛讻讬谉 讛讜讗, 讗诇讗 讻诇 诪拽讜诐 砖砖谞讬诐 诪讞讬讬讘讬谉 讗讜转讜 诪诪讜谉 讗讞讚 诪讞讬讬讘讜 砖讘讜注讛, 讜讗注"讙 讚讗讬讻讗 诇诪讬诪专 诪讬讙讜. 讚讗讬 诇讗 转讬诪讗 讛讻讬谉, 讙讘讬 谞住讻讗 讚专' 讗讘讗 讜讙讘讬 讞讚 住讛讚讗 讜转专转讬 砖谞讬谉 讜诇驻讬专讬 (诇注讬诇 讘讘讗 讘转专讗 诇讙,讘 诇讚,讗), 讚拽讗诪专讬谞谉 讚讛讜讛 诇讬讛 诪讞讜讬讬讘 砖讘讜注讛 讜讗讬谞讜 讬讻讜诇 诇讬砖讘注, 讜讗讬 讗诪专转 诪讬讙讜 讛讗 诇讗 诪讞讜讬讬讘 砖讘讜注讛 讛讜讗, 讚讗讬 谞诪讬 讛讜讛 讟注讬谉 诇讗 讗讻诇转讬 讜诇讗 讞讟驻转讬 诇讗 讛讜讛 诪讬讞讬讬讘 砖讘讜注讛, 诪讬讙讜 讚讗讬 讘注讬 讟注讬谉 驻专注转讬 讗"谞 诇驻讬专讜转 讬专讚转讬. 讗诇讗 诇讗讜, 砖"诪 讚诇讗 讗诪专讬' 诪讬讙讜 诇讗讬驻讟讜专讬 诪砖讘讜注讛.



讜诪住转讘专讗 讻讛讚讬谉 讟注诪讗 讘转专讗 讚讻转讘讬谞谉 讚讻讬 讗讬讘讟讬诇 讛讗讬 砖讟专讗 诪砖讜诐 诪讬讙讜 讛讜讗 讚讗讬讘讟讬诇 诇讬讛, 讚讗讬 诪讟注诪讗 讚砖讘讜注讛 讚专讘 驻驻讗, 讛讗 拽讬"诇 讚讛转诐 讝讬诇 砖诇讬诐 讗诪专讬谞谉 诇讬讛 讜诇讗 诪讞讬讬讘讬谞谉 诇讬讛 诇转讜讘注 砖讘讜注讛 讗诇讗 讛讬讻讗 讚讟注讬谉 谞转讘注 诇讬砖转讘注 诇讬, 讜讗"讻 讗诪讗讬 驻住讬拽 讛讻讗 讜讗诪专 谞砖讘注 讜讙讜讘讛 诪讞爪讛. 讗诇讗 注诇 讻专讞讬讱 讟注诪讗 讚诪讬诇转讗 诪砖讜诐 诪讬讙讜 讛讜讗. 讜谞驻拽"诪 谞诪讬 讚讗驻讬诇讜 讛讬讻讗 讚讛讬诪谞讬讛 注讬诇讜讬讛 谞诪讬 讗诪专讬' 诪讬讙讜, 讚讛讗 拽讬"诇 讚讗讬 谞诪讬 讛讬诪谞讬讛 注讬诇讜讬讛 讻讬 讗转讜 住讛讚讬 讚驻专注讬讛 诪讛诪谞讬讛, 讚谞讛讬 讚讛讬诪谞讬讛 讟驻讬 诪谞驻砖讬讛 讟驻讬 诪住讛讚讬 诇讗 讛讬诪谞讬讛. 讗讘诇 讜讚讗讬 讛讬讻讗 讚讛讬诪谞讬讛 讻讘讬 转专讬 (讘讬谉) [讻讬讜谉] 讚拽讬诪讗 诇谉 讚讗注"讙 讚诪讬讬转讬 住讛讚讬 讚驻专注讬讛 诇讗 诪讛讬诪谞讬 诇讗讻讞讜砖讬 诇诪诇讜讛 讚拽讗 讟注讬谉 诇讗 谞驻专注转讬 讗讬注拽专 诇讬讛 诪讬讙讜 诪讛讗讬 讚讬谞讗 诇讙诪专讬, 讚讛讗 讗"谞 讛讜讛 讟注讬谉 驻专注转讬 讻讜诇讜 诇讗 讛讜讛 诪讛讬诪谉 讜诇讗 讛讜讜 诪讛谞讬 诇讬讛 讛谞讬 住讛讚讬 诇讗转讻讞讜砖讬 诇诪诇讜讛, 讛讬诇讻讱 讛砖转讗 谞诪讬 讚讟注讬谉 驻专注转讬 诪讞爪讛 诇讗 诪讛讬诪谉 讜讙讘讬 诇讬讛 诪诇讜讛 讻讜诇讬讛 诪诪讜谞讗 讚砖讟专讗 讘诇讗 砖讘讜注讛.



讜砖"诪 讚讻讬 讗诪专讬谞谉 讗讬谉 谞砖讘注讬谉 注诇 讻驻讬专转 砖注讘讜讚 拽专拽注讜转 讛讬讻讗 讚讜讚讗讬 讗讬讻讗 砖讟专讗 讚诪讙讘讜 讘讬讛 讘讬 讚讬谞讗, 讗讘诇 讛讬讻讗 讚诇讬讻讗 砖讟专讗, 讗注"讙 讚诪讜讚讬 谞转讘注 讚讛讜讛 讗讬讻讗 砖讟专讗 讘诪拽爪转 诪讗讬 讚转讘注 诇讬讛 转讜讘注 讗讬 谞诪讬 讘讻讜诇讬讛 讜拽讗 讟注讬谉 拽讗 驻专注转讬 诪讞爪讛, 讻讬讜谉 讚讛砖转讗 诪讬讛转 诇讬讻讗 砖讟专讗 讘讬讚讬讛 讜诇讬讻讗 住讛讚讬 讚诪住讛讚讬 诇讬讛 讘讛讛讜讗 拽谞讬谉, 诇讗讜 讻驻讬专转 砖注讘讜讚 拽专拽注讜转 讛讬讗 讗诇讗 讻驻讬专转 转讘讬注讛 讚注诇 驻讛 讜诪砖转讘注 注讬诇讜讛. 讚讛讗 讛讻讗 讚拽讗 转讘注 诇讬讛 诪诇讜讛 诇诇讜讛 讘诪诪讜谞讗 讚讛讗讬 砖讟专讗 讜拽讗 诪讜讚讬 诇讬讛 诇诇讜讛 讚讗砖转讬讬专 诇讬讛 讙讘讬讛 诪讛讗讬 诪诪讜谞讗 讚讛讗讬 砖讟专讗 驻诇讙讗, 讚讛讜讬讗 诇讛 讛讜讚讗讛 讜讻驻讬专讛 转专讜讬讛讜 讘讛讗讬 砖讟专讗, 讜讗驻讬诇讜 讛讻讬 讻讬讜谉 讚讛讗讬 砖讟专讗 谞拽讬讟 讘讬讚讬讛 诇讗讜 砖讟专讗 讚诪讞讬讬讘讬谉 讘讬讛 讘讬 讚讬谞讗 讛讜讗 讚讛讗 讗住讛讬讚讜 住讛讚讬 注诇讜讬讛 讚驻专讬注讛 讛讜讗, 讗讬讞讬讬讘 诇讬讛 砖讘讜注讛 讗讛讛讜讗 驻诇讙讗 讚讻驻专, 讜讻诇 砖讻谉 讛讬讻讗 讚诇讗 讗讜讚讬 诇讝讛 讚讛讜讛 讗讬讻讗 注诇讬讛 砖讟专讗 讜诇讗 拽谞讬谉 讻诇诇:



拽讻讘. 讚专砖 诪专 讝讜讟专讗 诪砖诪讬讛 讚专讘 砖讬诪讬 讘专 讗砖讬 讛诇讻转讗 讻讻诇 讛谞讬 砖诪注转转讗 讻讚砖诇讞 诇讬讛 专讘讬 讗讘讗 诇专讘 讬讜住祝 讘专 讞诪讗 讗诪专 诇讬讛 专讘 讛讜谞讗 诇诪专 讝讜讟专讗 讛讗 讚专讘 谞讞诪谉 讚讗诪专 讗讬谉 讙讜讘讬谉 诪谉 讛注讘讚讬诐 诪讗讬 讗诪专 诇讬讛 讗谞谉 诇讛讗 讚砖诇讞 专讘讬 讗讘讗 诇专讘 讬讜住祝 讘专 讞诪讗 讙讜讘讬谉 诪谉 讛注讘讚讬诐 讗讬谉 讙讜讘讬谉 诪转谞讬谞谉 诇讛 讜讻谉 讗诪专 专讘 谞讞诪谉 讗讬谉 讙讜讘讬谉. 讜诇讗讜 诇诪讬诪专讗 讚注讘讚讗 讻诪讟诇讟诇讗 讚诪讬 诇讻诇 诪讬诇讬, 讚讛讗 讙讘讬 讙讝诇 讜讗讜谞讗讛 讜砖讘讜注讛 讚讞砖讘讬谞谉 诇讬讛 讻拽专拽注 讜专讞诪谞讗 讗拽砖讬讗 诇拽专拽注. 讗诇讗 讻诇 讛讬讻讗 讚诪讬注讟 专讞诪谞讗 拽专拽注 讚讬谞讗 讛讜讗 诇诪注讜讟讬 注讘讚讬诐, 讚讛讗 讗讬转拽砖 诇拽专拽注, 讜讙讘讬 讘注诇 讞讜讘 讛讬讬谞讜 讟注诪讗 讚诇讗 讙讘讬 诪讬谞讬讛讜 诪砖讜诐 讚诇讗 住诪讻讗 讚注转讬讛 讚讘注诇 讞讜讘 注讬诇讜讬讛讜, 讚讛讗 诪爪讬 诇讜讛 诇讗讘专讜讞讬谞讛讜 诪讬谞讬讛 讻讬 讛讬讻讬 讚诪讘专讞 诇讛讜 诇砖讗专 诪讟诇讟诇讬 讚讬讚讬讛. 讚砖讗谞讬 讚讬谞讗 讚讘注诇 讞讜讘 诪砖讗专 诪讬诇讬, 讚讛讗 讙讘讬 注谞讘讬诐 讛注讜诪讚讜转 诇讬讘爪专 讚住讘讬专讗 诇讛讜 诇专讘谞谉 讚诇讗讜 讻讘爪讜专讜转 讚诪讬讗谉 讗诇讗 讛专讬 讛谉 讻拽专拽注 诇注谞讬谉 砖讘讜注讛, 讜讗诇讜 讙讘讬 讘注诇 讞讜讘 拽讬诪讗 诇谉 讚讻诪讟诇讟诇讬 讚诪讜, 讚拽讗诪专讬谞谉 讘讻转讜讘讜转 讘驻' 谞注专讛 砖谞转驻转转讛 (谞讗,讗) 住讜祝 住讜祝 讻诇 讛注讜诪讚 诇讬讙讚专 讻讙讚讜专 讚诪讬, 诪讗讬 讟注诪讗, 注诇 讻专讞讬讱 诪砖讜诐 讚诇讗 住诪讻讗 讚注转讬讛 讚讘注诇 讞讜讘 注讬诇讜讬讛 讚讛讗 诪爪讬 诇讜讛 诇诪砖拽诇讬谞讛讜 诇谞驻砖讬讛, 讛讬诇讻讱 讗注"讙 讚诇讗 砖拽诇讬谞讛讜 讻诪讗谉 讚砖拽诇讬谞讛讜 讚诪讬. 讜讛讜讗 讛讚讬谉 谞诪讬 诇讙讘讬 注讘讚讬诐 讚诇讗 讞砖讘讬谞谉 诇讛讜 讻诪讟诇讟诇讬 讗诇讗 诇讙讘讬 讘注诇 讞讜讘. 讜讻谉 讛诇讻讛:





转讜住驻讜转 专讬"讚

(诇讛) 转讬讜讘转讗 讚讻讜诇讛讜 转讬讜讘转讗 驻讬' 砖诇讻诇 注讚讬讜' 砖讘注讜诇诐 讛讜讗 驻住讜诇 驻讬转讞 讜谞住转诪讗 讜讗注"驻 砖专讗讛 讘注讜讚讜 驻讬转讞 砖专讗讜讘谉 讛诇讜讛 诇砖诪注讜谉 讜谞住转诪讗 讗讬谞讜 讬讻讜诇 诇讛注讬讚 注诇讬讜 注讻砖讬讜 讻讬讜谉 砖注讻砖讬讜 讗讬谞讜 讬讻讜诇 诇专讗讜转 讚讘注讬' 砖讬讛讗 讻砖专 讘讬谉 讘砖注转 专讗讬讬' 讘讬谉 讘砖注转 讛讙讚讛:





(诇讜) 讛讗讜诪专 注诇 转讬谞讜拽 讘讬谉 讛讘谞讬诐 讘讻讜专 讛讜讗 谞讗诪谉 讻转讘 专讘讬' 讬爪讞拽 讝爪讜拽"诇 讜讻砖诐 砖谞讗诪谉 注诇 讛转讬谞讜拽 诇讜诪专 讘讻讜专 讛讜讗 讻讱 谞讗诪谉 注诇 讗讞专讬诐 诇讜诪专 诪诪讝专讬' 讛谉 讜讗讬谞讜 谞"诇 讻诇诇 讚讘驻"拽 讚讻转讜讘讜转 讛讜讻讞转讬 砖讗砖讛 谞讗诪谞转 诇讜诪专 诪驻诇讜谞讬 谞转注讘专转讬 讜讗注"讙 讚拽讗讬 讗讜转讜 驻诇讜谞讬 讜诪讻讞讬砖 诇讛 讜讛"谞 讗讬 讗诪专 讘注诇 讚讛谞讱 讘谞讬 诇讗讜 诪谞讗讬 谞讬谞讛讜 讗诇讗 讝讬谞转讛 注诐 讗讞专讬诐 讜讛讜讗 讗诪专' 诪谞讬' 讗讬讛讬 诪讛讬诪谞讗 讜讻讱 讻转讘转讬 讙诐 讘驻' 注砖专讛 讬讜讞住讬谉 讜注讚 讻讗谉 诇讗 驻诇讬讙讬 专讘 讜砖诪讜讗诇 讗诇讗 讘讗专讜住讛 砖注讬讘专讛 讜讗专讜住 讗讜诪专 诇讗 诪讬注讘专讗 诪讬谞讗讬 讜讗讬讛讬 讗讜诪专讛 诪谞讬' 讚专讘 讗诪专 讞讜砖砖讬谉 诇住驻拽 诪诪讝专 讜砖诪讜讗诇 讗诪专 讗讬讛讬 诪讛讬诪谞讗 讜讚讜拽讗 讘讗专讜住讛 驻诇讬讙 专讘 讚住讘专 讻讬 讛讬讻讬 讚讗讬驻拽讬专' 谞驻砖讛 讙讘讬 讗专讜住 讗驻拽讬专讛 谞驻砖讛 诇讗讞专讬谞讗 讗讘诇 讘谞砖讜讗讛 诪讜讚讛 讚讗讬讛讬 诪讛讬诪谞讗 讜讘讗专讜住讛 谞诪讬 拽讬"诇 讻砖诪讜讗诇 讛讬诇讻讱 讛"谞 讗讬讛讬 诪讛讬诪谞讗 讜诇讗 讛讜讗 讜讗注"讙 讚诇讗 拽讬讬诪转 讗讬讛讬 拽诪谉 讻讙讜谉 讚诇讬转讗 讗讜 诪转讛 讻讬讜谉 砖讛讜讗 讗讜诪专 讻讬 讗讬谞诐 讘谞讬讜 诪谞"诇 砖讬讛讗 谞讗诪谉 诇驻讜住诇谉 诇讗 讛讗诪讬谞转讜 转讜专讛 讗诇讗 注诇 讘谞讬讜 讜诇讗 注诇 讗讞专讬诐 讜诪讗讬 讚转谞谉 讘驻' 注砖专讛 讬讜讞住讬谉 讛讗讜诪专 讘谞讬 讝讛 诪诪讝专 讛讜讗 讗讬谞讜 谞讗诪谉 讜专' 讬讛讜讚讛 讗讜诪专 谞讗诪谉 驻讬' 讛诪讜专讛 砖诐 讻讙讜谉 砖讛讜讗 讗讜诪专 讘讗转讬 注诇 讗讞转 诪讞讬讬讘讬 讻专讬转讜' 砖讛讜讗 讘谞讜 讗讘诇 诇讗 砖讬讗诪专 讗砖转讜 讝讬谞转讛 诪讗讞专 砖讗讬谞讜 注讜砖讛 讗讜转讜 讘谞讜 讜讚讜拽讗 讘砖讗讬谉 讛讗诐 诪讻讞讬砖转讜 讻讚驻专讬砖讬' 讛转诐 讗讘诇 讗诐 讛讬讗 诪讻讞砖转讜 讛讬讗 谞讗诪谞转 讛讬诇讻讱 讗讬谉 诇驻专砖 转讬谞讜拽 讘讬谉 讛讘谞讬诐 讗诇讗 转讬谞讜拽 讙讚讜诇 拽爪转 讻诪讜 转讬谞讜拽转 砖诇 讘讬转 专讘谉 讜讛讘谞讬诐 讛讬讜 讻诪讜 讻谉 拽讟谞讬诐 讜讬砖 诇讱 谞注专 砖谞专' 拽讟谉 诪讞讘讬专讬讜 诪驻谞讬 砖讛讜讗 讙讜抓 讘讙讜驻讜 讜讘讗讘专讬讜 讜讛讜讗 讙讚讜诇 诪讛诐 讘砖谞讬诐 讜讘讻讛"讙 讗诪专讬' 讚讛讜讗 谞讗诪谉 讜讗注"驻 砖讛讬讬谞讜 诪讜讞讝拽讬谉 注诇讬讜 砖讛讜讗 拽讟谉 诪讛诐 讗讜诪专 专' 讬讛讜讚讛 砖讛讗讘 谞讗诪谉 诇注砖讜转讜 讘讻讜专 讜诇讛讻讞讬砖 讛讞讝拽讛 讜讻讱 驻讬专砖讜 讻诇 讛诪驻讜专砖讬' 专讘讬' 砖诪讜讗诇 讜专讘讬' 讬讜住祝 讘谉 诪讬讙砖 讜专讘讬' 讘专讜讱 讜专讘讬' 砖诇诪讛 讘谉 讛讬转讜诐 讝爪讜拽"诇 砖讛讜讗 谞讗诪谉 讛讗讘 诇讛讻讞讬砖 讛讞讝拽讛 砖讛讬讬谞讜 诪讜讞讝拽讬诐 讗讘诇 注诇 讚讘专 讘专讜专 砖讬注砖讛 讛拽讟谉 讘讻讜专 讜讛讙讚讜诇 诪诪讝专 讗讬谉 讗讞讚 诪讛诐 砖驻讬专砖 讻讱 讜讗讬诇讜 讻谉 讛讬' 砖讛讬' 专' 讬讛讜讚讛 诪讗诪讬谞讜 诇注砖讜转 讛拽讟谉 讘讻讜专 讜讛讙讚讜诇 诪诪讝专 讗"讻 讛讬讻讬 砖讬讬讱 诇诪讬转谞讬 讜讻砖诐 砖讗讬谞讜 谞讗诪谉 诇讜诪专 讝讛 讘谞讬 讘讻讜专 讻讱 讛讜讗 谞讗诪谉 诇讜诪专 讝讛 讘谉 讙专讜砖' 讜讘谉 讞诇讜爪讛 讜讗讬 驻讬专讜砖讗 讛讜讬 讚讛讜讗 谞讗诪谉 诇注砖讜' 讛拽讟谉 讘讻讜专 讜讛讙讚讜诇讬' 诪诪讝专讬诐 讗"讻 诪讗讬 讗讬爪讟专讬讱 转讜 诇诪讬诪' 砖讙诐 讛讜讗 谞讗诪谉 诇讜' 讝讛 讘谉 讙专讜砖' 讜讘谉 讞诇讜爪讛 讛讜讗. 讛砖转讗 诇注砖讜转讜 诪诪讝专 谞讗诪谉 诇注砖讜转讜 讞诇诇 诇讗 讻"砖 讗诇讗 砖"诪 讻砖诪注讬讚 注诇 讘谞讜 砖讛讜讗 讘讻讜专 讗讬谞讜 注讜砖讛 讛讗讞专讬诐 诪诪讝专讬诐 讗诇讗 诇讘讚 砖讛讜讗 诪讻讞讬砖 讛讞讝拽讛 讗讘诇 诪"诪 讻讜诇诐 讛诐 讘谞讬讜 讗诇讗 砖讝讛 讙讚讜诇 讘讗讬讘专讬' 讜讝讛 讙讚讜诇 讘砖谞讛:





砖讬讟讛 诪拽讜讘爪转

 讛讗讜诪专 转讟讜诇 讗砖转讬 讻讗讞讚 诪谉 讛讘谞讬诐. 讜讗诐 转讗诪专 专讘讬 讗讘讗 拽诪"诇 讜讗诐 转讗诪专 诇讜诪专 砖讗讬谞讛 谞讜讟诇转 讗诇讗 讘谞讻住讬诐 砖诇 注讻砖讬讜 讜讘讘谞讬诐 讛讘讗讬诐 诇讗讞专 诪讻讗谉 讜讛讗 专讘讬 讗讘讗 诇讗 驻讬专砖 讻谉 讚专讘讗 讛讜讗 讚驻专讬砖 讛讻讬. 讻转讘 讛专讗讘"讚 讝"诇 讚讛讗 拽诪砖诪注 诇谉 砖诇讗 讗讘讚讛 讻转讜讘转讛 讘讗讜转讜 讛讞诇拽 讗讘诇 谞讜讟诇转讜 讬转专 注诇 讻转讜讘转讛 讜讗驻讬诇讜 诇专讘 谞讞诪谉 讚讗诪专 讻讬讜谉 砖注砖讗讛 砖讜转祝 注诐 讛讘谞讬诐 讗讘讚讛 讻转讜讘转讛 讛谞讬 诪讬诇讬 讘诪讞诇拽 谞讻住讬讜 讗讘诇 讝讛 讗讬谞讜 诪讞诇拽 诇讟驻讜讬讬 诇讛 拽讗转讬. 注讜讚 讬砖 诇讜诪专 讚讛讗 拽诪砖诪注 诇谉 讗祝 注诇 驻讬 砖讗诐 注砖讗讛 讬讜专砖转 诇讗 讗诪专 讻诇讜诐 讗驻讬诇讜 讛讻讬 讻讬 讗诪专 转讟讜诇 诇砖讜谉 诪转谞讛 讛讜讗 讜诇讗 讗转讬 讻讗讞讚 诪讛讘谞讬诐 讜诪讘讟诇 诇讬讛. 注讚 讻讗谉. 讛专砖讘"讗 讝"诇. 


讗诪专 专讘讗 讜讘谞讻住讬诐 砖诇 注讻砖讬讜. 讬砖 诪驻专砖讬诐 砖讘谞讻住讬诐 砖拽讜谞讛 讗讞专 讻讱 讗讬谞讛 谞讜讟诇转 讞诇拽 砖讗讬谉 讗讚诐 诪拽谞讛 讚讘专 砖诇讗 讘讗 诇注讜诇诐. 讜讗讬谉 讝讛 诪讞讜讜专 讚诇讗 讗爪讟专讬讱 专讘讗 诇讗砖诪讜注讬谞谉 讛讻讗 讚讗讬谉 讗讚诐 诪拽谞讛 讚讘专 砖诇讗 讘讗 诇注讜诇诐. 讗诇讗 讛讻讬 驻讬专讜砖讜 砖讗诐 拽谞讛 谞讻住讬诐 讗讞专 讻讱 讗讬谞讛 谞讜讟诇转 讘谞讻住讬诐 砖诇 注讻砖讬讜 讻砖讬注讜专 砖诪讙讬注 诇讗讞讚 诪谉 讛讘谞讬诐 讘砖注转 讞诇讜拽讛 讘讻诇 讛谞讻住讬诐. 诪讛讜 讚转讬诪讗 讗拽谞讜讬讬 讗拽谞讬 诇讛 讘谞讻住讬诐 砖诇 注讻砖讬讜 砖转讟讜诇 讘讛诐 讻砖讬注讜专 诪讛 砖讬讟讜诇 讗讞讚 诪谉 讛讘谞讬诐 讘砖注转 讞诇讜拽讛 拽诪砖诪注 诇谉 砖诇讗 注诇转讛 讚注转讜 注诇 谞讻住讬诐 砖讬拽谞讛 讜诇讗 谞转讻讜讜谉 讗诇讗 诇讝讻讜转 诇讛 讘讞诇拽 砖讬讙讬注 诇讗讞讚 诪谉 讛讘谞讬诐 讘谞讻住讬诐 讛诇诇讜. 注诇讬讜转. 


讜讘谞讻住讬诐 砖诇 注讻砖讬讜. 驻讬专讜砖 讗讘诇 讘谞讻住讬诐 讗讘讗讬诐 诇讗讞专 诪讻讗谉 讗讬谞讛 谞讜讟诇转 砖讛专讬 诇讗讜 讬专讜砖讛 讛讬讗 讗诇讗 诪转谞讛 讘注诇诪讗 讜讗讬谉 讗讚诐 诪拽谞讛 诇讞讘专讜 讚讘专 砖诇讗 讘讗 诇注讜诇诐 讜讗驻讬诇讜 讗诐 讛讜讗 砖讻讬讘 诪专注 谞诪讬 诇讗 拽谞讬讗 讗诇讗 讘谞讻住讬诐 砖诇 注讻砖讬讜 讚讻讬 讗诪专讬谞谉 讚讘专讬 砖讻讬讘 诪专注 讻讻转讜讘讬诐 讜讻诪住讜专讬诐 讚诪讜 讛谞讬 诪讬诇讬 讘讚讘专 砖讘讗 诇注讜诇诐 砖讛讜讗 讚讘专 砖讘讗 诇专砖讜转讜 讗讘诇 讘讚讘专 砖诇讗 讘讗 注讚讬讬谉 诇注讜诇诐 砖讛讜讗 讚讘专 砖诇讗 讘讗 诇专砖讜转讜 诇讗 讻诇讜诐 讛讜讗. 


讜讘讘谞讬诐 讛讘讗讬诐 诇讗诪专 诪讻讗谉 注住拽讬谞谉. 驻讬专讜砖 砖讗诐 讛讬讛 诇讜 讘砖注转 讛诪转谞讛 砖诇砖讛 讘谞讬诐 讜诇讗讞专 讛诪转谞讛 谞讜诇讚讜 诇讜 砖谞讬 讘谞讬诐 讗讬谞讛 谞讜讟诇转 讗诇讗 讻讗讞讚 诪谉 讛讞诪砖讛 讘谞讬诐 讚讛讜讬讬谉 诇讛讜 讻讜诇讛讜 讘讛讚讛 讻砖砖讛 讗讞讬诐 砖讛专讬 诇讗 讗诪专 诇讛 讘砖注转 讛诪转谞讛 转讟讜诇 讻讗讞讚 诪谉 讛讘谞讬诐 讗诇讜 讗诇讗 讻讗讞讚 诪谉 讛讘谞讬诐 住转诐 拽讗诪专 诇讛 讚诪砖诪注 讻讗讞讚 诪谉 讛讘谞讬诐 砖诪谞讬讞. 讜诇讗 讚诪讬讗 诇讛讗 讚讗诪专讬谞谉 拽谞讬 讻讞诪讜专 讞讚讗 讚讛讗 诇讗 讗诪专 诇讛 拽谞讬 讻讗讞讚 诪谉 讛讘谞讬诐 讛讘讗讬诐 讗诇讗 讻讗讞讚 诪谉 讛讘谞讬诐 住转诐 拽讗诪专 诇讛 讜讛讗 讗讬转 诇讬讛 讘谞讬诐 讜讛谞讱 诇诪注讜讟讬 讘讞诇拽讛 拽讗转讜 讜注讜讚 讗驻讬诇讜 诇讬转 诇讬讛 讘谞讬诐 讛砖转讗 讜讗诪专 诇讛 转讟讜诇 讻讗讞讚 诪谉 讛讘谞讬诐 砖讬讛讬讜 诇讬 诇讗讜 拽谞讬 讻讞诪讜专 讛讜讗 讚讻讬 讗诪专讬谞谉 拽谞讛 讻讞诪讜专 讛讬讻讗 讚讝讬讻讛 诇注讜讘专 诪讗讬 讚诇讗 诪讟讗 诇讬讛 讘讬专讜砖讛 讜拽讗诪专 诇讛 拽谞讬 诇讱 讻讛讗讬 注讜讘专 讚讻讬讜谉 讚注讜讘专 讙讜驻讬讛 诇讗 拽谞讬 讛讛讜讗 诪讬讚讬 讚讝讻讬 诇讬讛 讚讛讗 诇讬转讬讛 讘注讜诇诐 讗讬讛讬 谞诪讬 诇讗 拽谞讬讗 讚讛讜讛 诇讬讛 拽谞讬 讻讞诪讜专 讗讘诇 讛讻讗 讛谞讬 讘谞讬诐 讚讛讜讜 讘转专 讛讻讬 讘谞讬 讬专讜砖讛 谞讬谞讛讜 讜诇讗 拽诪讝讻讬 诇讛讜 诪讬讚讬 讚诇讗 诪讟讜 诇讛讜 讘讬专讜砖讛 讜讻讬讜谉 砖讻谉 讻讬 拽讗诪专 诇讛 拽谞讬 讻讜讜转讬讬讛讜 诇讗讜 拽谞讬 讻讞诪讜专 讛讜讗 讚讛讗 讗讬谞讛讜 讙讜驻讬讬讛讜 诇讗讜 讞诪讜专 谞讬谞讛讜 讚讛讗 讝讻讜 讘讬专讜砖讛 讜拽谞讜 诇讛 讜讻讬讜谉 讚讗讬谞讛讜 讝讻讜 讗讬讛讬 谞诪讬 讝讻讬讛. 讜讛讗讬 诪转谞讛 讘诪转谞转 砖讻讬讘 诪专注 讛讬讗 讜讗祝 注诇 讙讘 讚诇讬转 讘讛 拽谞讬谉 讜诇讬转讗 讘诇砖讜谉 讛拽谞讗讛 讻讬讜谉 讚诇讗 讛讚专 讘讬讛 拽谞讬讗. 讜讗讬 讘诪转谞转 讘专讬讗 讛讜讗 诪讜拽诪讬 诇讛 讚讗讬转 讘讛 拽谞讬谉 讜讚讗诪专 诇讛 讘诇砖讜谉 讛拽谞讗讛 讗讘诇 转讟讜诇 诇讗讜 诇砖讜谉 讛拽谞讗讛 讛讜讗 讚讛讗 拽谞讬谉 讚讘专讬诐 讘注诇诪讗 讛讜讗 讜诪住转讘专讗 讚讛讗讬 诪转谞讛 诪转谞转 砖讻讬讘 诪专注 讛讜讗 诪讚拽讗诪专 转讟讜诇. 讛专讗"诐 讝"诇. 
讻转讘 专砖讘"诐 讝"诇 讚讻诪讜 砖讗诪专讜 砖讛讘谞讬诐 讛讘讗讬诐 诇讗讞专 诪讻讗谉 诪诪注讟讬诐 讘讞诇拽 诪转谞转讛 讻讱 讗诐 讛讬讜 诪专讜讘讬诐 讜谞转诪注讟讜 讛专讜讬讞讛 砖注诇 砖注转 讞诇讜拽讛 讻讬讜谉. 讜讛专讗讘"讚 讜讛专诪讘"谉 讝"诇 谞住转驻拽讜 讘讚讘专 讚讗驻砖专 砖讛讚讘专 住驻拽 讗讬 注诇 砖注转 诪转谞讛 讻讬讜谉 讗讜 注诇 砖注转 讞诇讜拽讛 讜诇驻讬讻讱 讘讬谉 讘诪专讜讘讬诐 讜谞转诪注讟讜 讘讬谉 讘诪讜注讟讬诐 讜谞转专讘讜 讬讚讛 注诇 讛转讞转讜谞讛. 讛专砖讘"讗 讜讛专"谉 讝"诇. 讜讻谉 讚注转 讛专"讬 讝"诇 讘注诇讬讜转. 


谞砖讘注 讜讙讜讘讛 诪讞爪讛 讻诪讜讚讛 讘诪拽爪转 讛讟注谞讛. 讛拽砖讛 讛专讗讘"讚 讝"诇 讜诇诪讛 谞讗诪谉 讘砖讘讜注转讜 讜讛讗 讗讬讻讗 砖讟专. 讜讗诐 转讗诪专 诪驻谞讬 砖讛注讚讬诐 诪注讬讚讬诐 砖驻专注讜 讻讜诇讜 诪讘讟诇讬诐 讻讞 讛砖讟专 讜讗注讚讬诐 住诪讻讬谞谉 讗诐 讻谉 讗祝 讛讜讗 诇讗 讬砖讘注 讚讗讟讜 诪讬 砖诪讜讚讛 诪拽爪转 讜讬砖 诇讜 注讚讬诐 砖诪注讬讚讬诐 注诇 讛诪拽爪转 砖驻专注 诪讬 谞砖讘注. 讜讗诐 转讗诪专 砖讗谞讬 讛讻讗 砖讛注讚讬诐 诪讜讻讞砖讬诐 砖讛讜讗 诪讻讞讬砖谉 讜讗驻讬诇讜 诇讙讘讬 谞驻砖讬讛 谞讗诪谉 诇讛讻讞讬砖谉 讜诇讞讬讬讘 讗转 注爪诪讜 讻讚专讱 砖讛讜讗 谞讗诪谉 诇讞讬讬讘 讗转 注爪诪讜 讘诪讛 砖讛讜讗 讗讜诪专 砖诇讗 驻专注 讗诐 讻谉 讞讝专讛 拽讜砖讬讗 诇诪拽讜诪讛 砖诇讗 讬讛讗 谞讗诪谉 讗驻讬诇讜 讘砖讘讜注讛 砖讛专讬 讛砖讟专 讘讞讝拽转讜. 讜转讬专抓 讛讜讗 讝"诇 砖讗诐 讗诪专 驻专注转讬 诪讞爪讛 讜诇讗 讬讜转专 讛讬讜 诪讜讻讞砖讬诐 讗讘诇 驻专注转讬 诪讞爪讛 讗讬谞讛 讛讻讞砖讛 讗诇讗 讻讗讚诐 砖讗讜诪专 注讚 讻讗谉 讗谞讬 讝讜讻专 讜讛注讚讬诐 讗讜诪专讬诐 讗谞讜 讝讜讻专讬诐 讬讜转专 诪诪讱 砖驻注诐 讗讞专转 驻专注转 讛诪讞爪讛 讛讗讞专转 讜诪讬讛讜 诇讗 讘专讬专讗 诇谉 讚讛讻讬 拽讗诪专 讗诇讗 讬砖 诇讜诪专 讛讻讞砖讛. 讜讬砖 诇讜诪专 讗讬谞讛 讛讻讞砖讛 讛诇讻讱 诇讙讘讬 诇拽讜讞讜转 诇讗 讞砖讘讬谞谉 诇讛 讛讻讞砖讛 讚讗诪专讬 讗谞谉 讗注讚讬诐 住诪讻讬谞谉 讗讘诇 诇讙讘讬 谞驻砖讬讛 讛讻讞砖讛 讛讜讗 讚讻讬讜谉 讚讗讬讻讗 砖讟专讗 讗讬专转讜转讬 拽讗 诪讬专转转 讜诇讗 诪砖讬讘 讗讘讚讛 讛讜讗 讗诇讗 讻诪讜讚讛 诪拽爪转 讘注诇诪讗 讛讜讗 讜诇讗 住诪讻讬谞谉 注诇讬讬讛讜. 讛专砖讘"讗 讝"诇. 


谞砖讘注 讜讙讜讘讛 诪讞爪讛. 转讬诪讛 诇驻讬 诪讛 砖驻讬专砖 专砖讘"诐 讝"诇 讜讻谉 诪砖诪注 爪讜专转讗 讚砖诪注转讗 砖拽讜讚诐 砖讛注讬讚讜 讛注讚讬诐 讻讻专 讟注谉 讛诇讜讛 讛讬讻讬 讞砖讬讘 诇讬讛 诪专 讘专 专讘 讗砖讬 诪砖讬讘 讗讘讚讛 讜专讘讬 讗讘讗 讗诪讗讬 爪专讬讱 诇讬转谉 讟注诐 讚诇讗 讛讜讬 诪砖讬讘 讗讘讚讛 诇专讘讬 注拽讬讘讗 讜注讜讚 讻讬讜谉 讚诇讬讻讗 诪讙讜 诇专讘讬 讗讘讗 诪砖讜诐 讚讗讬专转讜转讬 诪专转转 砖诪讗 诇讞讜讘转讬 讘讗讬诐 讛注讚讬诐 诇诪讛 谞讗诪谉 讘砖讘讜注讛 诇讘讟诇 讛砖讟专. 讜讗诐 转讗诪专 讛砖讟专 讘讟诇 注诇 讬讚讬 讛注讚讗转 注讚讬诐 砖诪注讬讚讬诐 砖谞驻专注 讻诇讜 讚讗讜拽讬 注讚讬诐 诇讛讚讬 砖讟专 讜讛讜讛 诇讬讛 诪诇讜讛 注诇 驻讛 讛讗 诇讗讜 诪诇转讗 讚讛讬讗讱 转讜注讬诇 注讚讜转谉 诇诇讜讛 讜讛诇讗 诪拽讜讚诐 砖讛注讬讚讜 讛讻讞讬砖诐 讜诇讗 谞转拽讘诇讛 注讚讜转谉 讻诇诇. 讛注讚讗转 注讚讬诐 讛诇讻讱 谞讗诪谉 讛诇讜讛 讘砖讘讜注讛 注诇 讬讚讬 讬砖 诇讜诪专 讚诇注讜诇诐 讞砖讬讘讗 讻诪诇讜讛 注诇 驻讛 注诇 讬讚讬 讻驻讬专转讜 讗祝 注诇 驻讬 砖拽讜讚诐 砖讘讗讜 讛注讚讬诐 讛讜讚讛 注诇 讛诪讞爪讛 砖诇讗 驻专注 讜讘讟诇 讘讻讱 注讚讜转诐 讚诇讚讘专讬讜 讛谉 驻住讜诇讬诐 诪讻诇 诪拽讜诐 讗讬谉 注讚讜转诐 讘讟诇讛 诇讙诪专讬 注诇 讬讚讬 讛讜讚讗转讜 讚讗诪讗讬 拽住诪讻转 诇拽讬讜诪讬 讛讗讬 砖讟专讗 注诇 讬讚讬 讛诇讜讛 诇讜讛 讛讗 拽讗诪专 砖驻专注 诪讞爪讛 诇讛讻讬 诇讗 讛讜讬 诪讞爪讛 砖诇 讻驻讬专讛 讗诇讗 讻诪诇讜讛 注诇 驻讛 讜讗祝 注诇 驻讬 砖讗讬谉 诇讜 诪讙讜 诇讬驻讟专 诪砖讘讜注讛 诇驻讬 砖拽砖讛 诇讜 诇讻驻讜专 讛讻诇 诪砖讜诐 讚诪专转转 诪讻诇 诪拽讜诐 谞转讘讟诇 讛砖讟专 注诇 讬讚讬 讛注讚讬诐 讚讛讜讜 诇讛讜 转专讬 讜转专讬 讜讗祝 注诇 驻讬 砖诪讻讞讬砖 讛注讚讬诐 讜诪拽讬讬诐 讛砖讟专 讘诪讛 砖讛讜讗 诪拽讬讬诪讜 讛讜讬 诪拽讜讬诐 讜讘诪讛 砖讗讬谞讜 诪拽讬讬诪讜 讗讬谞讜 诪拽讜讬诐. 讛专讗"砖 讝"诇 讘转讜住驻讜转讬讜. 
讜讝讛 诇砖讜谉 讛专"讬 讘注诇讬讜转: 拽砖讬讗 诇谉 讛讬讻讬 讚诪讬 讗讬 讻讘专 讛注讬讚讜 讛注讚讬诐 讘讘讬转 讚讬谉 砖驻专注 讻讜诇讜 讛讗 讜讚讗讬 诪砖讬讘 讗讘讚讛 讛讜讗 讚讻讬讜谉 讚讗讬讻讗 注讚讬诐 诇讗 诪讬专转转 讜讗诐 诇讗 讛注讬讚讜 注讚讬诐 诪讗讬 讟注诪讗 讚诪专 讘专 专讘 讗砖讬 讚讗诪专 诪砖讬讘 讗讘讚讛 讛讜讗 讛讬讻讗 讚讗讬讻讗 注讚讬诐 讚拽讗 诪住讬讬注讬 诇讬讛 诪讗讬 诪砖讬讘 讗讘讚讛 讛讜讬 讜讛诇讗 讝讛 讗讬谞讜 讬讜讚注 砖讬砖 砖诐 注讚讬诐 砖诪住讬讬注讬谉 讗讜转讜. 讜讗讜诪专 专"讬 讝"诇 讚讗讬讬专讬 讻讙讜谉 砖专讗讬谞讜讛讜 诪讚讘专 注诐 讛注讚讬诐 讘讘讬转 讚讬谉 讗诇讗 砖诇讗 讛注讬讚讜 注讚讬讬谉 讘砖注转 讟注谞转讜 讜讗驻讬诇讜 讛讻讬 拽讗诪专 专讘讬 讗讘讗 讚讻讬讜谉 讚讗讬讻讗 砖讟专讗 讗讬专转讜转讬 诪讬专转转 讚讻讬讜谉 砖讬讜讚注 讘注爪诪讜 砖诇讗 驻专注讜 讻讜诇讜 讗讜诪专 讘诇讘讜 讗祝 讛注讚讬诐 讬讝讻专讜 讜讬讞讝专讜 讘讛诐 讜诇讗 讬注讬讚讜 讘讘讬转 讚讬谉. 讜谞专讗讛 讻讬 讗祝 注诇 驻讬 砖诇讗 专讗讬谞讜讛讜 诪讚讘专 注诐 讛注讚讬诐 讜诇讗 讘讗讜 注讚讬讬谉 诇讘讬转 讚讬谉 拽住讘专 诪专 讘专 专讘 讗砖讬 砖住转诪讜 砖诇 讚讘专 诪讞讝专 讜讞讜拽专 讛讜讗 讗讞专 注讚讬诐 砖讬讜讚注讬诐 诇讜 讝讻讜转 讜诪讬讚注 讬讚注 砖讬砖 砖诐 注讚讬诐 砖诪注讬讚讬诐 砖驻专注讜 讻讜诇讜. 讜讗诐 转讗诪专 讻讬讜谉 砖驻住诇 讛诇讜讛 注讚讜转谉 砖诇 注讚讬诐 讗诇讜 讜诇驻讬讻讱 讗讬谉 诪讜注讬诇讬诐 诇讜 诪砖讘讜注讛 讬讙讘讛 讛诪诇讜讛 讻诇 讛砖讟专 讻讚讬谉 讻诇 转讜讘注 讘砖讟专 讜诇诪讛 驻讜住诇讬诐 讗讜转讜 讘砖讘讜注转 讛诇讜讛. 讜讗讬谉 诇讜诪专 砖讛诇讜讛 谞讗诪谉 讘诪讙讜 讚诪爪讬 讟注讬谉 驻专注转讬讱 讻讜诇讜 讻讬讜谉 讚讗讬讻讗 住讛讚讬 讚诪住讛讚讬 讛讻讬 讚讛讗 讗诪专转 讚讻讬讜谉 讚讗讬讻讗 砖讟专讗 讗专转讜转讬 诪讬专转转 讗诇诪讗 诇讬讻讗 诪讙讜 诇驻讬 砖讗讬谞讜 讬讜讚注 注讚讬讬谉 砖讛注讚讬诐 诪注讬讚讬诐 讻谉. 讬砖 诇讜诪专 讗祝 注诇 讙讘 讚讗诪专讬谞谉 讻讬讜谉 讚讗讬讻讗 砖讟专讗 讗专转讜转讬 诪讬专转转 诇讗 诪驻拽讬谞谉 诇讬讛 诪讛讗讬 讟注诪讗 讗诇讗 诪转讜专转 诪砖讬讘 讗讘讚讛 砖讗讬谉 诇驻讜讟专讜 诪砖讘讜注讛 诪驻谞讬 转拽讜谉 讛注讜诇诐 讻讬 诇讗 讬讘讗 诇讻驻讜专 讻讚讬 砖诇讗 讬转讞讬讬讘 砖讘讜注讛 讻讬 讟讜讘 诇讜 诇讛讜讚讜转 砖诪讗 讬讝讻专讜 讛注讚讬诐 砖诇讗 驻专注讜 讻讜诇讜 讘驻谞讬讛诐 讜谞诪爪讗 诪转讘讚讛 诪转讜讱 讛砖讟专 讚讗诪专 诇讬讛 砖讟专讱 讘讬讚讬 诪讗讬 讘注讬 讛诇讻讱 讻讬讜谉 砖讚注转讜 诇讛讜讚讜转 诇讗 讬诪谞注 诪驻谞讬 讛砖讘讜注讛 砖讗谞讜 诪砖讘讬注讬诐 讗讜转讜 讜诪讻诇 诪拽讜诐 讗讬讻讗 诪讙讜 砖讗诐 讛讬讛 讞驻抓 讘诪诪讜谉 讛讬讛 讬讻讜诇 诇讻驻讜专 注诇 讘讟讞讜谉 注讚讜转 讛注讚讬诐 砖讗讜诪专讬诐 砖驻专注讜 讻诇讜 讻讬 讬讜转专 讛讚注转 谞讜讟讛 砖诇讗 讬讞讝专讜 讘讛诐 讜讬注讬讚讜 讻诪讛 砖讗讜诪专讬诐 讜讻谉 讛讗 讚讗诪专讬谞谉 讘注诇诪讗 讞讝拽讛 讗讬谉 讗讚诐 诪注讬讝 驻谞讬讜 讘驻谞讬 讘注诇 讞讜讘讜 诇讗讜 诇诪讬诪专讗 砖讗诐 讛讬讬谞讜 诪讞讬讬讘讬诐 讗讜转讜 诪讜讚讛 诪拽爪转 讘转砖诇讜诪讬诐 砖诇讗 讛讬讛 诪注讬讝 驻谞讬讜 讜讻讜驻专 讘讻诇 讻讚讬 砖谞驻讟专谞讜 诪诪讜谉 讗诇讗 讛讻讬 拽讗诪专 讞讝拽讛 诇讗 讬注讬讝 讻讚讬 诇讛驻讟专 诪砖讘讜注讛 讜谞讜讞 诇讜 砖讬砖讘注 讜诇讗 讬注讬讝. 转讚注 讚讗诪专讬谞谉 讘讛谞讛讜 注讬讝讬 讚讗讻诇讜 讞讜砖诇讗 讘谞讛专讚注讗 讬讻讜诇 诇讟注讜谉 注讚 讻讚讬 讚诪讬讛谉 诪转讜讱 砖讬讻讜诇 诇讟注讜谉 诇拽讜讞讬诐 讛诐 讘讬讚讬 讜诇讗 讗诪专讬谞谉 讞讝拽讛 讗讬谉 讗讚诐 诪注讬讝 驻谞讬讜 诇讟注讜谉 诇拽讜讞讬诐 讻讬讜谉 砖讞讘专讜 讬讜讚注 讘讜 砖讛讜讗 诪砖拽专 讜诇驻讬讻讱 讟讜注谉 砖讗讻诇讜 讞讜砖诇讗 砖讗讬谉 讞讘专讜 讬讜讚注 讗诐 讗讻诇讜 讗诐 诇讗 讚讛讗 讜讚讗讬 讗讚诐 诪注讬讝 驻谞讬讜 讻讚讬 诇讛专讜讬讞 诪诪讜谉 砖讛讜讗 讘讗 诇讟注讜谉 讜诇讝讻讜转 讘讜 讻讛讛讜讗 讚讗讜诪谉 讚诪转专爪讬谞谉 讻讬讜谉 讚讗讬讻讗 砖讘讜注转 诪讜讚讛 讘诪拽爪转 讗讜诪谉 谞砖讘注 讜谞讜讟诇 讚讘注诇 讛讘讬转 讟专讜讚 讜诇讗 讗诪专讬谞谉 讘讬讛 诪讙讜. 讜诪讛讻讗 砖诪注讬谞谉 讚诪讙讜 诇讗驻讟讜专讬讛 诪砖讘讜注讛 诇讗 讗诪专讬谞谉 诪讚讗诪专讬谞谉 讚讗讬谞讜 讙讜讘讛 讘砖讟专 讗诇讗 诪讞爪讛 讗祝 注诇 驻讬 砖讝讛 驻住诇 讗转 讛注讚讬诐 讗诇诪讗 讗讬讻讗 诪讙讜 讜讗驻讬诇讜 讛讻讬 谞砖讘注 讗诇诪讗 诪讙讜 诇讗驻讟讜专讬 诪砖讘讜注讛 诇讗 讗诪专讬谞谉. 注讚 讻讗谉. 

